PI VAN BAWI HNEM LE HAKHA SINPIN KARLAK AH KA HMUHNING – The Chinlung Post\nHakha Sipin Le Pi Van Bawi Hnem Kar Ah Ka Hmuhning.Tuhi ramkhel kong aukhuan lio si caah zeithil paoh hi kap khatlei lawngin cuanh a fawite. Zei party hmanh an ttha thlu lai lo i, an chia thlu lai lo, ti cu zapi hngalh a si.Tutan hi thil kongah micheu nih NLD cozah mawh an phurh hna; micheu nih Pi Van Bawi Hnem palh si phung pei a buar cu, ti si ve.\nKap hnih biachuakmi cuaithlai tikah zeitindah hibantuk thil hna hi kan remh khawh lai, ti lei siloin Political Campaign lei rumro kan hoihtermi lawng hi a si awk si rua lo, ka ti. Tch: Australia ram ah bill phunphun pek ding kan ngei cio. Ti bill, Mei bill, Gas bill, Phone bill le a dangdang hna an um. Bill pek ding ni le thla khiahmi an um dih.\nCu khiahmi nithla ah pek lo ahcun aitlak ningin dantatnak a um.Bill pek caan a phanh i kan pek khawh lo ahcun phone in chawnh hna i, a ni thawnpiak deuh khawh a si; silole zarh khat ah tlawm tete pek ding tibantuk zongin an tuahpiak tawn hna. Sinain, pek awk a ngei bak lomi cu mizeihmanh theihthiam (Free) ti a um lo. Bawifa zong fa lo zong nih pek hrimhrim ding.\nAtu Pi Van Bawi Hnem nih a tonmi thil kongah pumpak in kanmah i siter cio ah lung a fak bak. Laimi cu rethei le harsa ciomi kan si caah mi pakhat hibantuk harnak le zatlaknak an ton tikah kan tuarpi cio hna.Hika zawn ahhin Sipin lei an mawh deuh ko rua, ka ti. Sipin lei ti zongah Sipin dihlak huap zong si loin hi market hmunhma a ttuanmi (Area Sipin) kan ti lai cu.\nA aithing thengmang hrawhpiak loin ai tlak ningin phaisa zong liamter khawhnak lam zong a um hnga lo maw? Mi pakhat nih phung a buar tikah dantat le sualphawt lawng bawh loin phungkalh loin (Phungning tein) zeitindah kan bawmh hna lai, ti lungput ngeih ding tu khi a si. Phung tu cu mizeihmanh nih buar phung a si lo; anmah sipin bawi zong nih buar phung a si lo. No one is above the law, ti ding khi si ko.\nCu bantuk dawtnak le zawnruahnak te he mipi a riantu cu pei mipi riantu taktak cu an si tawn cu. Kannih Khrihfa ca lebang ahcun a fawi ngai ding hmanh si lehlam nain. Kan Pastorte le Thawngttha chimtu nih, “bawi zong nih Pathian dawtnak kan hngalh hrim a herh,” an kan ti tawnmi hi, a si khe hi teh, kan ti cio lai ka zumh. Credit: Cacungbik Tlumang


Salai Lungthli Tum: Biachahnak Le Zulhphung Zul Loin A Au Khuangmi Hna Hi Kan Lai Paih Min Chiatter Tu Le Virus Chiahru Tak Tak Nan Si – Chin World News Evening\nSalai Lungthli Tum: Biachahnak Le Zulhphung Zul Loin A Au Khuangmi Hna Hi Kan Lai Paih Min Chiatter Tu Le Virus Chiahru Tak Tak Nan Si\nApril 28, 2019 Salai Van Sport\nZahan final ah Peter Bawi Dawt nih Van Bawi Hmun thal lak a tengh le tengh lo kong ah a phunzai mi nan um len caah video kan tar piak than hna. Duhsah tein zoh ulaw thal lak tengh a si le si lo biachahnak tuah khawh a si. Zahan kha daing-choh caah Tluang Lian ka tuanter i kei video ka zoh lo, an i tenghnak zong ka zoh manh lo. Nain, Chuncung khuami Michael Tial Uk Thang a phunzainak ka hmuh hnu in tuzing video ka zoh than ve.\nVoi tam taktak ka zoh hnu ah thal lak tengh(mark 100) a si bak lo, mark 50 pek a phu tiah ka ruah. Kan daing-choh Tluanglian zong nih video a zoh i mark 50 a pek. A biachahnak ka upat ngai, a dik tuk ka ti. Thal lak tengh(keng vawlei tongh) lawng ah khel khat(mark 100) pek a si lai, sir lei tlak ahcun mark 50 pek a si lai tiah voi tam tuk kan tial i kan chim cangmi a si.\nVoidang paih ah tei an pek ning in sisehlaw tei pek a phu ko, nain kannih cu thal lak tengh lawng ah mark 100(khel khat) tei kan pek, sir lei tei ah cun mark 50 lawng kan pek caah Peter kha mark 50 lawng an peknak a si. Hibantuk in paih tlangtla biachahnak le zulhphung a zul lo i a au khuangmi hna nih buainak an chuahpi i kan Lai paih min an chiatter tawn hi a si. Lai paih caah virus chiahru an si.\nKan champion Peter Bawi Dawt kha ka zoh, ka khat hmanh a holh lo, a lungput uar a um, champion ding ciammam a si. Video tawi zoh chih.\nZahan final ah Peter Bawi Dawt nih Van Bawi Hmun thal lak a tengh le tengh lo kong ah a phunzai mi nan um len caah video kan tar piak than hna. Duhsah tein zoh ulaw thal lak tengh a si le si lo biachahnak tuah khawh a si.Zahan kha daing-choh caah Tluang Lian ka tuanter i kei video ka zoh lo, an i tenghnak zong ka zoh manh lo. Nain, Chuncung khuami Michael Tial Uk Thang a phunzainak ka hmuh hnu in tuzing video ka zoh than ve.Voi tam taktak ka zoh hnu ah thal lak tengh(mark 100) a si bak lo, mark 50 pek a phu tiah ka ruah. Kan daing-choh Tluanglian zong nih video a zoh i mark 50 a pek. A biachahnak ka upat ngai, a dik tuk ka ti. Thal lak tengh(keng vawlei tongh) lawng ah khel khat(mark 100) pek a si lai, sir lei tlak ahcun mark 50 pek a si lai tiah voi tam tuk kan tial i kan chim cangmi a si.Voidang paih ah tei an pek ning in sisehlaw tei pek a phu ko, nain kannih cu thal lak tengh lawng ah mark 100(khel khat) tei kan pek, sir lei tei ah cun mark 50 lawng kan pek caah Peter kha mark 50 lawng an peknak a si.Hibantuk in paih tlangtla biachahnak le zulhphung a zul lo i a au khuangmi hna nih buainak an chuahpi i kan Lai paih min an chiatter tawn hi a si. Lai paih caah virus chiahru an si.Kan champion Peter Bawi Dawt kha ka zoh, ka khat hmanh a holh lo, a lungput uar a um, champion ding ciammam a si.\nPosted by Salai Lungthli Tum on Saturday, 27 April 2019\nTBC Zaithanpuia Nih A Pa TBC Lalramkima Hi A Rak Tluk Bak Lo, An Pafa In Uar An Um Bak: Video\nCristiano Ronaldo Nih Record Thar Ser In Messi A Lonh


US State Hmun Tampi Ah " In God We Trust" Timi Ttial Le Tarnak Nawl An On Cang - Ramleng Chinmi\nHomeThawngpangUS State Hmun Tampi Ah ” In God We Trust” Timi Ttial Le Tarnak Nawl An On Cang\nUS State Hmun Tampi Ah ” In God We Trust” Timi Ttial Le Tarnak Nawl An On Cang\nDecember 4, 2018 Van Ram Thang Thawngpang, Thawngttha, Theihtlei 0\nUSA hi state 50 a um i state cheukhat ahcun US phaisa ah an ttial mi “In God We Trust” Bawipa Kan I Bochan timi biafang khi an doh ngaingai. Asinain State cheukhat hna ahcun an phaisa lawng hmenh ah si tiloin Public sianginn le building pawl tiangah ttial le tar thluahmah a si cang tiah CBN news nih a langhter.\nFlorida state hna ahcun an state upadi bak nih a onh, public sianginn kip le inn kipah langsar taktak in ” In God We Trust” timi biafang an tar hna tiah CBN nih a langhter.\nArizona state i an sianginn kip zongah ” Bawipa Kan I Bochan ” timi biafang cu tarnak le ttialnak nawl an pek hna. Arizona state ahcun Latin holh in an ttial . Latin holh cun “God Enriches” ti a si. Hi biafang cu Sianginn kip caah i an hruaitu dingah hmanmi biatlangtawi “motto” asi lai tiah nawl an pek hna.\nState dang tampi zong nih kan sianginn le inn kipah hin Bawipa nih a kan umpi ko ti theihnak dingah ” In God We Trust” timi biafang hi phungning tein tar an duh cio ve hna tiah CBN nih a langhter chap. Cheukhat State ahcun “In God We Trust” ti lawng hmanh siloin Ten Commandments ” Nawlbia pahra” zong kha sianginn kip le innkip ah tarnak nawlngei dingin State cozah sinah an hal hna tiah an langhter chap.\nArkansas State hna ahcun kum 2017 lio khan In God We Trust timi biafang hi sianginn khan chung kipah tarnak nawl an rak pek cang hna. Hi thil kan tuah mi cu kan ram mipi nih khoika in dah kan rat i kan hrampi hi zeidah a rak si timi hi thei hna usih ti kan duh caah a si tiah Arkansas state Rep. Jim Dotson nih a chim.\n“In God We Trust” Bawipa Kan I Bochan timi biafang sianginn kip le inn kipah tar le ttial nak nih hin kan fale an mit a au ter hna lai. US rampi hi a hodah a rak hmu tu a si timi le a hodah a rak dirhtu asi timi hi hmailei ah kan fale nih fiang tein an theih khawh nak hnga “In God We Trust” timi biafang hi kan tarnak a si tiah Florida state Rep. Kimberly Daniels nih a chim .\nPathian cu a hramthok le a dongnak a si, cu Pathian cu kan fale nih an theih herh. In God We Trust timi biafang nih kan fale an mit a au ter hna lai i zungzal nunnak lamah a kalter tu hna ding zong a si tiah Florida state Rep. Kimberly Daniels (D-Jacksonville) nih CBN news ah a chim.


Japan Ram Um Kawlram mi hna An Cawlcanghnak hi uar a um kho tak tak! (kan in upat hna) – Kawltu Team\nJapan Ram Um Kawlram mi hna An Cawlcanghnak hi uar a um kho tak tak! (kan in upat hna)\nMarch 8, 2021 Amon Ka Si\nJapan ram phan Myanmar mi hna nih hramhram in Uknak a latu, ralkap hna nih zaangfahnak ngei loin mipi hriamnam hmangin an hrem hna nak le an thah hna nak media hmai le rampi hmuh in muicawl in hmuhsaknak an tuah.\nMarch 7, ah Japan ram ah kan kawlram mi cu Uar an kho tak tak hna. Ralttha tak in lampi ah chuak in, Zeitluk in dah kawl ralkap an sual zia cu mizapi hmai bak ah an langhter hna. Lam zawhnak in an i thawk i, Hmun khat ah Drama bantuk piah piak in kawlram ralkap an sual zia cu an langhter hna.\nRamdang a um mi kan kawlram mi hna nih bantuk in cawlcangh nak an kana ngaih piak khoh tik ah kan lung ai lawm hring hring. Ramdang mi hrim hrim hna zong nih an kan ttan pi nak kan hmuh tik ahhin mipi kan thazaang a tam in a tthawng deuh.\nRelchap: Palik Pawl CDM Luh Khawhnak a Dawntu Bik Upadi an Hrawh\nPalik pawl CDM ah zalong tein i tel khawh nakding a khamtu upadi pohma no. 4/1995 cu Myanmar rampi President U Win Myint nih March 7 ah minsen a thut i a hrawh cang, tiah CRPH nih cathanh a chuah.\nHi 1995 upadi ah hin palik pawl ramkhel ah i tel khawhnak a kham hna i atulio CDM cawlcanghnak zong ah palik pawl an i tel khawh nakhnga a dawnkhaantu bik upadi a si.\nCu upadi cu hrawh a si cang caah CDM ah aa telmi palik pawl kha thla 6 chung rian kaiter loin dantat le CDM ah an i tel ruang ah thongthlak tibantuk a ngah ti lai lo.\n← A Poi Kho Tak Si!! Dr. Sasa te chungkhar Ralkap nih an kawl cuahmah cang hna.\nRalkap Nih An Kah Lio Ah A Upa Arak Chawnh Takmi Bia Tekha Adongh Nak Ah Acang Ai Mu..(Ngaih A Chia Tuk Ee..) →


US TEXAS AH A UMMI VIALTE CHIM CIO HNA USIH – The Chinlung Post\nFebruary 19, 2021 admin Local News 0\nUS Texas State ah a ummi Laimi vialte hna nih theih hrimhrim ahaumi asi caah pakhat le pakhat thawng i thanhcio hna usih. Kan chungkhat cingla rualchan siseh, kan hawi le theihhngalhmi an um ahcun thawng thanhnak tuah cio hna usih. Abiapi taktak mi thawngthanhnak asi i, i ralrin tluk in a tthami thil a um lo. Emergency bak in thawngthanhnak nawlngeitu nih an tuahmi asi.\nUS Texas State ah Nikhua a chiat tuk caah an ti le an mei a rawk i an ti an remh nak ah (carbon monoxide poisoning) tiah auh mi Ti chungah ai cawh caah ahohmanh nih Texas ah Khua asa mi na si ahcun Ti kik (cold water) sat ter hmasat loin din bak lo ding tiah ngandam nak lei asi mi Health risks associated Houston-area ah aum mi Dr. Christine Le nih achim.\nCu caah Emergency in thawng an thanh i din lo ding asi lai. Kan din ah Zeidah a cang kho tiah cun kan thawchuah in kan thi ah alut kho i kan nunnak zong a dih kho ti asi. Cu caah Zarh khat-hninh cu (drain water ) Ti-paih in a tla mi din piak loin um khawh zuam hna usih. Credit: CCN\nKawlram Palik Thiltuah: Kawlralkap cozah nih minung tamtuk lamzawhmi an tleih cang hna. Nizan bantukin an kalpi thluahmah hna asi ahcun buainak hi pakhat khat cu a cang te khomi asi. Palik pawl nih Naypyidaw ah lam a zawhtu hna chungin minung zathum hrawnghrang an tleih hna. Nizan suimilam pahnih hrawngah Naypyidaw khuapi ah lam zawhnak an tuah tthan.


Apoi Tuk E Nihin April 15 SAC Le PDF-Kalay Kahdohnak Ah PDF Lei Minung 3 Nunnak Liam, – Chintanbo\nKalay peng nitlaklei sang Pyitawthar khua pawngah April 13 ah khan tualchung hriamtlai phu fonhmi le SAC ralhrang ralkap karlak ah kahdohnak a chuak i, Kalay PDF Battalion 3 ah ralkap pathum nunnak a liam pinah a dang 6 nih hliam an tuar tiah thawng kan theih.\nHliam tuartu hna cu hriamngan puahnak nih a hliammi an si i, thinphan awk an um lo tiah tuanvo ngeitu sinin theih a si.SAC ralhrang ralkap hna cu Maing Nue khua leiin phu khat, Caung Taih le Setaw U khua leiin phu khat, fonh ah phu hnih bakin ralkap thazaang 300 tlukin kahdohnak an tuah caah Phitawthar khua pawngah PDF Kalay, Zomi-PDF, PDA, CNDF, CDM Siyin, fonhmi phu nih zinglei sml 10:00 in zanlei sml 3:00 tiang an kahdoh hna.\nCu kahdohnak ah SAC ralhrang ralkap leikap ah a tlawmbik 5 an thi lai tiah zumh a si tiin PDF-Kalay nih cathanh an chuah.Cu ni zanlei sangah Nan Chaung khua in Setaw U, Caung Taih khua leiah SAC ralhrang ralkap rual cu an i let than tiah kan theih.Crd: The Federal Times.\nTHLEIH TLEIH,Minung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah. Buainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai.


Pa pawl Nih Tthit Lo Ding Mi Nu phun (7) - Hakha Times\nHi ca chung ah ai tial mi that lo nak ahhin nang le kei cu kan itel lai ti ka ruat lo. Cucaah pa pawl nih kan hrial ding mi nu hi an rak um ,Mah zong cu keimah ruah nak si lo in(eharmony.com)nih a thlah mi chung in a that nak tete kha lak piak mi an si.\n(1)Mit par tuk mi nu\nMit par angeituk mi le nuamh seih a duh tuk mi nu cu pa nih nan hrial ding a si. Zeiruang ah hrial ding si ti ka hal hlah. Aruang cu pakhat te lawng asi ko, Zumh awk an tha lo.Mitpar ti cu darling tam ngeih kha a sawh duh mi si. zei bantuk minung hmenh(chiah tak )kal tak mi si cu kan duh cio lo , pakhat si lo ah pahnih he i piat cu a phung si ko nain Cheukhat nu cu tu le tu tam ngai an i thleng. Cubantuk nu he cun zeitindah nan hrin lai ticu a fiang ko rua tiah ka ruah.\n(2)Kuttam mi nu\nKut tam ti duhnak cu tangkaa hman thiam lo mi nu,a herh nak le herh lo nak thei lo in duh poh tangkaa a hmag mi.Tangkaa hman thiam lo mi nu ithitsual ahcun chanchung zaltlek he khausak he akhat ko.\n(3)khuaza kip ah a vak mi nu\nPuai a tlaih chan tuk mi nu, nuamh nak le puai ah cun kawlram ahhin thla 12 chung a um. Hlan i pipu chan ahin nuamh nak duh tuk mi hi nu an rak tam deuh an si. Nuamh duh zong hi aza tawk in duh ding a si. khua chung luh i mi kong ceih kha hlaw့ deuh. khua pi chung i Club kal hmang mi nu le mi inn leen tam tuk hna ahmang mi nu cu hrial ah an ttha.Nu le va kar lak ah tuan awk ding rian tampi a um si lo maw?\n(4)A botuk mi nu\nA bo tiah ka chim hi bia dawh in chim bia si, A tak ahcun a hrut tuk bo in a bo mi, Mi hmai zong ah volh pamh bu in i sik,ningzah zong thei hlah, hni hna hlim i zatlang lam ah i sik hei bantuk hi nu sining zorter tu nun zia a si.\n(5)Lawngka-sa (trangka hmangin) lehtecelh a hmang mi nu\nCheukhat nu cu phe kah a hmangtuk mi an um, khuate lei ahcun tangka thap in ar tthuat ter tiang zong a hmang mi nu an rak um. khuapi nu cu thiltha ngai an i hruk i lawngkasa phun phun umnakk ah an kal .Cun cubantuk i celh te hna cu zeitik hmanh ah tha hnem nak um hlei lo. Cu lawng si lo in nupi ko nih pumpululh puai hna i tangka thap in ilawng hi cu zohdawh lo tuk nun zia a si.\n(6) A ttha thu tuk mi nu.\nCheukhat nu cu an thathut hi a cei, zei tluk in an thathut tiah cun an i hruk cia mi thil suk cu chim lo an i phoih i a tom piin chiah tak an hmang. cheukhat nu cu chun nitlak thawh zuam loin buar ngai chun nitlak it a hmang mi an um.mah bantuk nu na thit sual citcet ah cun na nupi hruk mi hni le angki suk ding i tim cia ko. kan cattial mi na caah relphu an si ve sual ahcun cawngia hmanthlak tete khi kan hmeh piak ve mu kan i lawm tuk ve.


Khrihfa Pathian Le Muslim pathian I Dannak – Meiinn Missions Organization (M.M.O)\nKhrihfa Pathian Le Muslim pathian I Dannak\nDate: July 27, 2017Author: Author: Isaiah Ngun Nawl 0 Comments\nPope Francis nih, “Khrihfa hna le Muslims cu u le nau, ta le far kan si dih hna” tiah a ti bal. Muslim le Khrihfa nih aakhat mi Pathian kan biak a ti duhnak a si ahcun, ‘Chrislam,’ (Christianity+Islam=Chrislam) tiin biaknak minthar a chuak hnga i alar ngai cang hnga. Kan biakmi Pathian i danning tlawmpal in kan van langhter hmanh lai.\n1. Khrihgfa Baibal ah Pathian cu pakhat a si. Mipum pathum (Pa, Fapa le Thiangthlarau) ngeiin Baibal ah fiangte’n a lang (Mat.28: 19). Asinain Islam biaknak nih cun an cohlang lo. Muslim pawl nih, Jesuh cu Pathian profet ngan pakhat asi, nain profet Mohammad nak in a nauta deuhmi a si; Pathian a si lo,” tiah bia-al nak an tuah.\n2. Khrihfa nih Fapa Pathian cu minung sinak i thuamh in a sermi minung hna khamh dingah vawlei ah a ra (Johan 1: 1-18), kan ti. Islam biaknak nih cun cucu an hlawt bakmi a si.\n3. Khrihfa Baibal ah minung cu sual in hrin kan si or misual kan si dih tiah aa tial (Efe. 2:1-10). Asinain Muslim pawl nih, minung nih sualnak kan tuah cu kan derthawm ruangah le kan i thlahthlam tuk ruangah asi, tiin bialehnak an tial ve.\n4. Khrih Jesuh zumhnak thawng lawngin zungzal nunnak cu co khawh a si. Cucu Khrihfa caah cun a sunglawi bikmi le thawngtha biatak a si; thawngtha dang um lo, tiah fek tein hram kan bunh. Cuhe aakalh ngaimi cu, Islam biaknak ah cun Muslim paoh2 nih nunnak an co i, paradise luh ding caah cun an cathiang, Qur’an chung tialmi nawlbia vialte an zulh dih a herh ve. Asullam cu, tuahsernak or nawlbia zulhnak thawngin khamhnak co ding an i ruahchan caah a si.\n5. Vawlei tuanbia (history) zoh hmanh hna usih; Khrihfa le Muslims cu zeitikah khin dah lungkhat in rian an tuanti bal? Ngol loin pei kahnak le dohnak thawng kan theih hi? Pope Francis bia bangin u le nau le ta le far cu rak si tak ko ahcun, an rak i huat zungzal ko hmanhah an i dawtnak chim tlak kan ngeih ve awk a si. Muslim nih Khrihfa zumhnak thlen aa zuam ve zungzal bantukin, Khrihfa zongnih Muslim pawl nih khamhnak an co nak hnga thla kan cam piak ve zungzal hna.\nKhrihfa Pathian cu Baibal Pathian tiin atnaglei ah ka run hman lengmang cang lai. Islam zong cu Qur’an an ngeimi an si ve ko caah, hihna biaknak pa2 nih Pathian kongah an cawnpiak ning aa dannak tete ka van tial chap lai.\n1. Baibal Pathian cu pehtlaih khawhmi Pathian a si. Khrihfa mi hna nih kan Pathian cu nitin tein hawikomhnak kan ngeih khawh peng. Sihmanhsehlaw, Allah (Muslim pathian) cu minung he hawikomhnak a ngei ballo. Amah he hawikomh ding zongin nih a fial bal fawn hna lo. Islam cathiang, Qur’an ah Eden dum chungah pathian nih Adam le Eve bia a ruah hna nak a um lo. Allah le minung pehtlaih khawhnak lam pakhat an i cawnpiak ning cu, bawi le sal dirhmun lawngin a si kho. Kan i dannak cu a fiang tuk ko rua? Bawipa Jesuh nih “sal kan titi hna lai lo, ka hawile ti tuin kan ti hna lai (Johan 15: 15),” tiah bia a kan kamh. Ava sunglawi dah!\n2. Baibal Pathian cu amah te’n aa phuangmi Pathian a si caah minung theih khawhmi Pathian zong a si. Biakam Hlun hmun tampi ah Bawipa aa phuannak kan hmuhmi lak i pakhat cu Exodus 3 nak khi a si. Allah bel nih cun mizei sin hmanhah pumpak in i langh le aa phuannak hmuh ding a um lo. An profet ngan Mohammad sin hmanhah khan direct in a rak i langh lo. Vancungmi Gabriel hmangin indirect lawngin aa langh. Vanmi hmangin aa langhnak hmanh hi adik taktak ko tiah chim khawhnak thazaang a um ngaingai lo.\n3. Baibal Pathian cu, dawtnak Pathian a si (1 Johan 4: 16). Daw hmasatu zong a si. Amah sinak (nature) hrim2 kha dawtnak Pathian a si. Qur’an chungah Allah cu dawtnak pathian a sinak khuika hmanhah a um lo. Qur’an chungah dawtnak, ‘love’ timi biafang cu voi28 a lang, cu chung cun, voi22 hi cu negative lei lawngin a lang. Tahchunhnakah, Allah nih a dawt-lomi hna cu zumhnak a hlawmi, nawlngai lomi, thilsual a tuahmi, aa porhlawmi, lawmh a hngal lomi tbk lei lawngin a lang fawn. Adang voi6 chung hmanhah hin, Allah nih a dawtmi hna cu amah caah thil pakhat khat a tuah piaktu hna lawng kha an si. Khrihfa Baibal Pathian nih cun Roman 5: 8 ah, ‘Pathian nih a kan dawtnak cu hitihin a langhter, misual kan si ko lioah khan Khrih cu kan caah a thi’ a ti. Cun ‘Pathian kandawt cu, Amah nih a kan dawt hmasa caah a si (1 Jn. 4: 19),’ a ti than rih. Allah bel amah a dawtu lawng a dawt hna.\n4. Baibal Pathian cu sual ruangah kan in-tuar dingmi akan in-tuar piaktu le kan nganfah nak vialte chung zongah a kan telpitu le bawmtu a si. Ami hna nih sualnak an tuah tikah a ngaihchia i an sualnak nih khan Pathian lung a fahter. Asinain kan sualnak ngaithiamtu zong amah Pathian thiamthiam kha a si zungzal. Allah belte cu ami hna an sual tikah a thinhung, bia aceih hna. Asinain an sualnak thianhpiak le ngaihthiam an sinak ding caah cun zeihmanh kha a tuahpiak bak hna lo. Muslim theologian Muhammed-al-Burkawi nih, “Allah nih amah nih a rem a ti ahcun vawlei pi hi a hloh khawh i chikkhatte ah a tharzong a serthan khawh. Vawlei cung thil cangmi vialte nih hin Allah caah thathnemnak siseh, sunghnak siseh a chuahter kho hlei lo. Mi poahpoah zumtu an can ah siseh, mithalo hna kha biaknak lei ah aa zuam ngaimi ah an hun i thlen ah siseh, Allah caah zeihmanh thathnemnak a ngei hlei lo. Zumtu vialte zong zumlotu ah an i can dih hmanhah, Allah nih zeihmanh sunghmi a ngei hlei fawn lai lo,” ati. ASullam cu Allah nih misual khamh an herh le herh lonak kong cu zeihmanhah aa ceih kho lo ti he aakhat. Kan Baibal Pathian belte cu dawtu Pathian a sinak kha mizapi cungah a langhter zungzal. Sualngaihthiam kan si i, zungzal nunnak kan ngeih le zungzal amah he umti khawhnak ding caah amah lila nih a kan in-tuar piak. Amah cu kan Liannganbik le Cungnungbik Bawipa Pathian a si. Amin thangthat in um zungzal ko seh.\nNote: Pumpak hmuhning van langhtermi a si ko caah, na pom ve ning he aa dang kho ko. Kei ka dik, nang na palh tinak lungput he rak tialmi a si lo caah, Islam le Khrihfa biaknak nih aa khatmi Pathian kan biak ko tiah na pom a va si hmanah, cutiang ahcun va dongte ko sehlaw, bia-al nak le huatnak chuahter lo i zuam cio hna usih, titu biacah kan duh hna. Na pumpak cohlan ning tucu zalong tein article in rak langhter ve law cu ahcun zeizongza zoh aa rem ko lai. Kalawm.\nPrevious Previous post: Khrihfa Ca’h Hriamtha\nNext Next post: Minmei-zam Bang Nunnak


Dragon Fruit ( Dragon Thei) Tthat Nak Phun-4 - Khuaruah Har News\nDragon Fruit ( Dragon Thei) Tthat Nak Phun-4\nA min hrimhrim hi mak kho tuk eh! Dragon fruit ah khin vitamine phun tampi a um caah minung kan ngandamnak caah a ttha taktak mi thei phun khat asi. Mi tampi cu zei bantuk thei khi dah kan ngandamnak caah ttha tihmi nak cun kan mah nih kan duh deuh mi le thaw kan tihmi khi tam deuh kan ei piak tawn.\nMi tampi nih cun Dragon fruit khi a man fah lawng hmanh si lo in nal zekzuk in a um caah an ei duh lem lo. Hmanh sehlaw a thaw lo ti men ruang ah khan rak ei duh lo in kan rak um awk hrimhrim a si lo. Dragon fruit thei na ei nak thawng in na hmai-vun kha khuaruahhar in a no ter khawh.\nDragon fruit khi minung kan tivun dawh tertu ding cah company nih an ser mi skin care phunphun nak hmanh khin a ttha deuh. Hmai arsik tam tuk mi ca lebang ahcun a ttha lawlaw bak khi asi. Na ei piak lawng hmanh si lo in na hmai ah na thuh piak khawh.\nCun a hang in na duh ahcun na din piak khawh, na duh ahcun na hmai ah khan na thuh piak khawh fawn. Dragon fruit na ei piak nak thawng in le nai thuh nak thawng in na hmai-vun sawng ding vialte kha sawng lo ding in an ven piak khawh.\nCu lawng hlah nisa/ nilin ah sau tuk na vah ruangah na hmai nisa nih an lak dih ahcun Dragon fuit kha phel law na hmai ah thuh piak. Cun Dragon fruit khi lungthur he zawng na duh ahcun cawh i hmai le nghawng hrawng ah thuh khawh a si.\nDragon fruit ah khin tidat (water) khi 80% tluk hrawng a um chih caah minung kan ngandamnak caah a tthat khunnak a si. A mah to ti men ruangah khan ei duh lo in rak um bak hlah. Compay ser mi skin care man tampi cawk nak cun mah thei hi rak ei/ rak i thuh deuh.\nRelchap- Zan ih Lai Teah Khuailhiti Din Piak a Tthat Ning Nai Fiang Cang Maw? Zan ih lai paoh ah khuaihliti keu khat lengmang I din piak khi zeitluk in dah a tthat tihmi naifiang ve cang maw? Mi tampi nihcun khuaihliti khi a thlum ruangah ka vawi khat tampi hna in kan ei piak men tawn.\nTuah cun khuapi um mi hna caah cun zeitik caan paoh ah khuaihliti cawk awk a um zungzal. Hi tluk in cawk aawk a tampi ko lio ah minung kan ngandamnak caah zeitluk tiang khi dah thil ttha a chuahpi tihmi kan I fiang lo caah kan hawt caan ah kan ei ei men tawn.\nKhuaihliti khi zan na ih lai teah keu khat lengmang din piak khi zeitluk in dah a rak tthat tihmi nai fiang ko la. Mah caah cun zan na ih lai paoh ah khin keu khat lengmang in ei piak khawh I zuam hmanh naa ngaih chih bak lai lo.\nZan ai nghilh kho lo mi hna nasi ve sual ah cun na ih lai teah khin khuaihliti keu khat le tilum keu khat kha cawh law din piak law mitku thaw taktak in nai nghilh kho la. Khuaihliti ah khin tryptophan, amino acid a um caah zan ai nghilh kho lo mi hna caah a tthat khunnak asi.\nZan ih lai khuaihliti na din piak nak thawng in thikai zawtnak, lungtur zawtnak lak in na luat hrimhrim lai. Kan theih dih cio bang in thikai zawtnak le lungtur zawtnak cu ruah bak lo in thih khawhnak zawtnak ttihnung a si.\nKhuaihliti na dih piak nak nih zei bantuk zawtnak ttha lo dah a kilven khawh rih ti ahcun kan pumsa chung ah thau tam tuk chuak ding mi kha a kilven khawh. Cu lawng hlah cumpi, hritlang tuk ruangah zan nghilh kho lo tiang in a um mi hna ca hrim ahcun a ttha taktak.\nZan ih lai khuaihliti din piak nak nih zei minung nih kan hmuh khawh lo mi kan pum chung I zawtnak chuak ding pawl kha fawi tein akan kilven piak khawh fawn. Zei caah dah a tthat rih ti ahcun na hmai ah arsik um ding mi le na hmai duk nih an tlak ding mi tiang khin a kilven khawh.\nMinung Kan Ngandam Nak Caah Kawm Sam Tthat Nak\nLai Mi Nih An Rel Dih An Theih Dih Khawh Nak Lai Tampi Share Rak Tuah Ve A Biapi Tuk Hih!


Sang Hlei Thang uar a um tuk hringhran, Buainak tuah lo tein OK a pek khawh ko hna\nTutan NAPC (North America Paih Committee) hruainak in February 9, Indianapolis ah tuah mi Paih buan cu a dih ruangmagn cang. Kan theih cio bantuk in Uk Ling Thang nih zuamcawh paih, Zatlang paih tiah a pahnih in bual a co, World Champion a hmuh.\nPatthawng lawngte an i paih caah zoh cu an nuam bak, an pumrua a ttha, an taksa a tut i thazaang tthawng lawngte an si tikah Laipa kan tthawnnak hmual zong zohdawh tuk in hmuh khawh a si ko.\nA si nain tutan NAPC Paihnak ah lung a hmui khun mi le, thangthat awk zong a tlak ngai tiah ruah mi cu Sang Hlei Thang (Hriphi) hi a si. Zuamcawh paih ah Uk Ling Thang he an i paih lio video kha nan zoh cio ttheu lai (The Chinland Post zong nih video an faebook page an an tar). Uk Ling Thang zong nih a tei lo, cu bantuk in a mah Sang Hlei Thang zong nih ttha tein a teng kho lo, voi 2 voi 3 hrawng cu Sang Hlei Thang nih a thluk nain a bawktakhup lei a si caah Paih phung in tengh ah rel a si lo.\nCu ti cun Laipa patthawng bak a si mi Sang Hlei Thang le Uk Ling Thang cu an i pai lengmang nain an i tei kho taktak ve lo, a donghnak ah a caan a dih cang caah referee lei biachahnak in dih ter a si, an i tei veve lo nain Uk Ling Thang tei ah an pek i Sang Hlei Thang cu sungh ah an chiah. Hi hi an mah phung in voitam deuh aa la kho mi tiah biachahnak an tuah mi si dawh bik in a langh.\nHi ka zawn ah langhter kan duh bik mi cu “Referee nih Sang Hlei Thang cu sungh ah an chiah, an i tei veve lo nain sungh ah an chiah, a si nain dai tein OK a pek hna, zeibantuk biaelnak hmanh a chuah pi lo”. Hi bantuk thinlung put hi Laipa puitling kan sinak a langhnak cu a si, ruahnak puitling lo, ruahnak tlawm le thintawi caah cun Malaysia bantuk in tthutdan den zong a chuak men hnga, a si nain Sang Hlei Thang cu dai tein OK a pek men ko hna. Upat tlak hrimhrim a si.\nPhotos Credit: CCN Channel\nCredit: Cing Te\nPrevious (R.I.P) Pu Pachuau Inn cung in a tlak sual ruang ah a nunnak a liam\nNext Video: Tial Thang Kawl Media nih interview an tuah, a biachim uar a um kho tuk


Myanmar-Thailand Ramri Ah Meithal Le Bomb Pawl An Tleih Mi A Tam Ning Cu – Chin 11 News\nMyanmar-Thailand Ramri Ah Meithal Le Bomb Pawl An Tleih Mi A Tam Ning Cu\nTuchun June 23 ah khan Myanmar-Thailand ramri, Myiah-Oo-Hti in kilomiter 5 hrawng a hlatnak hmun Mea-Soh i inn pakhat ah ralkap hriamnam pawl a si i meithal, kuan le bomb pawl tam taktak cu Thailang ramri hngak ralkap pawl nih an rak tleih hna.\nMea-Soh hna a thlithup in ralkap hriamnam a rak luhpi mi an um timi thawngtheih in Thailand ramri hngak ralkap le police sinah thawngthanh nak a rak um mi ruang ah ramri hngak ralkap le police nih inn an chek mi ah an hmuh mi hi a si i ralkap nih an hman ding a si mi meithal a tha phun le bomb, kuan tampi zong an rak tleih hi a si.\nHi hriamnam na tleih mi he pehtlaih nak a ngei ko tiah an ruah mi hna minung pahnih zong an tleih chih hna i biahman an chim hlan chung poh cu hren peng ding an si lai tiah an chim. Hi meithal le bomb an tleih mi hna pawl hi Karen hriamtlai sinah pek ding in an rak phurh mi a si tiah thawng an theih ning cu a si.\nThailand-Myanmar ramri hrawng hi phungning loin riitsii a phur mi hna le hriamnam a phur mi hna pawl Thailand ramri hngak ralkap pawl nih an tleih lengmang hna nak hmun zong a si ko nain tutan ah an tleih mi meithal le bomb pawl hi cu voidang an rak tleih mi nak in a tamtuk tuk mi le a tha deuh tuk mi zong an si hna.


Ram pumpi ah CDM Siangcachim kir a timmi 2960 lawng an si – THE CHINLAND POST\nRam pumpi ah CDM Siangcachim kir a timmi 2960 lawng an si\nStudents are come back to School at B.E.H.S (2), Bahan Township in Yangon on June 1st,2017.Photo by AUng Htay Hlaing\nThe Chinland Post | 2022 June 8 — Ralkap hruaimi State Administration Council thawngzamhnak (information team) nih sianginn cachim a nuarmi (CDM) a tuahmi hna kir than ko u tiah lemnak a tuahmi a ni a chapchih than (deadline a thawn) tiah theih a si.\nDaily Eleven, Ralkap lei tang in thawngzamhmi nih SAC nih siangcachim CDM in non-CDM ah kir than in, SAC nih ukmi Sianginn ah cachimh duhmi cu June 14 tiang min cazin nan pek khawh tiah a thanh chap than tiah a tial.\nTuan ah, June 7 tiang ah min cazin pek ding a thanhmi a si nain, minung 2960 tluk lawng nih non-CDM ah kir than ding in min cazin an pek ruang ah a thawnmi si lai tiah ruahdamh a si.\nSAC thawngzamh ca Global New Light of Myanmar zong ah, siangca chim kir than ding in lemnak an thanhmi cu hmuh khawh a si i, cuchung June 7 tiang ah minung 2960 (siangcachim lawng) kir than ding in cazin an pek tiah a langhter. A hmasa ahcun, May 31 hi a hnubik cazin pek ding ni Deadline ah an chiahmi a rak si tiah Eleven nih a tial.\nNUG nih September 2021 ah thanhnak an rak tuah ning ah rampi ah Siangcachim hi CDM a tuahmi a minung in an tam bik i, 300,000 leng an si (siangcachim dilak 430,000 chung ah 300,000 leng nih CDM an rak tuah), zatuak in ngandamnak riantuantu sibawi le nurse hi a tam bik an si, a minung in 43,367 nih CDM an rak tuah.\nSianginn hun than a hun zaat tik ah, Ralkap SAC nih siangcahim kir than ding in non-CDM ding in lemnak an tuah lengmang nain, a kir mi an tlawm tiah theih a si.\nPrevious A fiang ti lomi hmailei caah music in Pau Dothlennak ah a telmi Htun Kham\nNext Nichuah lei Ukraine i Luhansk hmunhma zapi tein kan tlaih dih cang tiah Russia nih a thanh


Thihdar…Daithlang pathlorh i umding kan si hrimh hrim lo. I ralrin taktak kan hau ko cang. – Onlinenungak\nThihdar…Daithlang pathlorh i umding kan si hrimh hrim lo. I ralrin taktak kan hau ko cang.\nDaithlang pathlorh i Um ding kan si hrimh hrim lo. i ralrin tak tak kan hau ko. Kan unau asi mi Mizoram khualipi Aizawl ah Covid-19 in a kan liamtak.\nMizoram ah Covid’s 19 zawtnak ruangah nihin (16Nov 20) bak ah a voinga nak thihdar theih a si. hi a thimi hi aizawl in 16km a hlatnak (ZMC) zoram Medical College ah a si tiah Notheast Now New’s nih cun a chim. a thi mi hi kum 79 upa a si ti theih a si.\nHi athi mi hi,a min ah Pu Rengchhuana asi i, Saitual district Seling khua ah aum mi a si. (ZMC) ah Covid cu aa thlawmh nain, nahin chun ah akan liamtak hi a si tiah State nodal officer of integrated Disease Survillance Programe (IDSP) Pachuau Lalmalsawma nih a chim.\nOctober Ni 19 ah khan Covid-19 positive le Negative cu an check i, a positive hnu ah sizung ah an admit mi hi a si.\nCovid-19 he pehpar in State health department spokesperson a tuan lio mi Pachuau nih athimi hi Covid lawng si lo in hypertension le diabetes zawtnak zong a ngeimi asi tiah a chim chih fawn.Cun a ruak cu a mah chuahkehnak khua ah phumding in an tlunpi tiah a chimchih.\nAmah hi Nazi 39hrs chungi a thimi a pa2nak a si tiah a ti.\nZerhte zaan ah khan, covid Zawtnak in (ZMC)sizung thiamthiam ah Aizawl Durtlang um K.Lalnuntluangaa zong a nunnak a liam. Avoikhatnak Covid-19 i thihnak cu October 28 ah khan report pek a rak si. Hi zawtnak ruang ah Minung panga nunnak bak te a liam cang i pali hi Aizaawl khuachung khuasa mi an si tiah a chim chih fawn.\nState Helath Minister a si mi Dr.R.Lalthangliana cu athimi Rengchhuau le a chungkhar hna sin ah ngeihchiatnak hrawmpinak a langhter manhlo i cung ah a lung atha hrim lo tiah a chim fawn.\ncucaah State Mister nih Mizoram mipi caah zulhding phunglam le Sikaan ning tein a ho poah ralrin tein November Ni 30 hlan cu khawika hmanh ah a herh huaha lo mi ah kal lo dingin Nawl apek hna tiah theih a si.\nNihin tiang ah Northeastern chungah athar ni minung pathum an hmuhchap than ii, state’s dihlak ah hin 3,396 an postive tiah theih a si.\nhi pathum lak ah pahnih hi cu Saitual district le Mamit District chungah an hmuh tiah official tein thawng an thanh.\nnihin tiangah hin active cases hi 510 tluk an um rih i, 2,881 cu that lei an panh cuahmahko tiah theih a si. A Dam chuahmah mi hi 84.84% an si cang.\nSaiha lawng lawng hi Covid-19 in a himcemnak bik a si tiah a chim chih.\nCrd; Northeast Now News


Mindat ah Ralhrang Ralkap 200 Tluk an Thi Cang – Hakha Cherry\nMindat CDF Hruaitupa Biachim: “14 May 2021, ah SAC ralkap pawl cu motor pa 6 in an rak kai. Motor pakhat ah SAC ralkap minung 20 tluk an i cit lai. An zapi minung 120 an si lai dah! Kan kah hna i, minung 12 long a zam khomi an si”.\n14 May 2021,ah CDF Mindat nih SAC ralkap minung 108 an kah that hna i Meithaltha tampi an lak khawh pingah motor pa 6 an khanh piak dih hna.\nMindat CDF le SAC ralkap 18-22 April 2021 tiang i kahnak ah SAC ralkap minung 35 tluk an thi tiah thawng theih a si.\n6 June 2021 Mindat CDF le SAC ralkap i kahnak ah SAC ralkap minung 50 tluk an kah that rih hna tiah theih a si rih. A pikpak in an kah mi hna he cun, SAC ralkap minung a thimi 200 tluk cu a si cang lai dah!\nLawmh a um ngaimi pakhat cu Meithal tampi an lak khawh caah Lai Meithal tein, a hramthawk hna hmanh sehlaw, a tu ahcun SAC ralkap an i tlaihmi an Meithal thatha cu CDF Mindat ta ah a cang i Meithal tha in an kah kho ve cang hna.\nSAC ralkap nih vawlei tang ralkap (Ground Forces) in an tei kho ti hna lo caah vanlawng ralkap (Air-force) an hman chih nain an tei kho thimthiam hna lo.\nMindat CDF paraltha pawl an thawngpang cu vawleicung ki 4 a cul. CDF Mindat paraltha pawl Pathian nih umpi zungzal ko hna seh!The Chin Light


Zeipoh A Kangdih Nain Jesuh Hmanthlak Cu A Zeihmanh Ti Lo | Chin 7 News\nUS ram ah kan hnu nithum nih ah khan biakinn pakhat kum 150 hrawng a hlun cangmi a kaang i a chung i a ummi thilri vialte cu an kang dih nain Jesuh Khrih hmanthlak an suaimi cu mei nih a tawngh zong a tawng lo i mipi an khuaruah a har ko.\nA pawng hrawng i a ummi mipi pawl nih hi biakinn kum 1872 lio i a n rak sakmi biakinn hi nazi 4 chung bak mei in hlio liahmah i a kangh thluamah lio an zoh i cu mei ci an hmih dih hnu ah a chung an vun zoh i Jesuh hmanthlak cu a tlawmte zong a nak lo i mipi a lau in an lau.\nHi biakinn a kangh daan hrim hi a mak tuk nithum ni ah khan ni khua a chia ngai i ttek nih hi biakinn hi a tlakmi a si. An pastor pa nih a chimnak ahcun “ kan biakmi Pathian nih cun vutcam i a cang cangmi hmanh kha a thar te ah a canter khawh ” a ti. A sullam cu kan theih sih ko lai tiah ka ruah.


Ka Uar Ngaimi Hla Fung Hnih - THE CHINLAND POST\nKa Uar Ngaimi Hla Fung Hnih\nChin Digest- Vol3, No.5| Mang Hram Kung\nInn i ka um ah hin TV asiloah movies zoh in ka caan a dih lengmang caah kan umnak in minit 3 hrawng mawngh tluk a hlatnak Barnes & Noble cauk dawr ah ka kal theo. Starbuck coffee an ngeih pin ah cauk zong a lak in rel khawh a si caah hi dawr hi ka tlaihchan. Malaysia kan um lio i ka hawi Cung-te le Zaw Zaw i, “Cauk pawng i um ah hin thinlung a dai, kan rel lem lo zong ah,” an rak ti bang cauk lak i um hi lung a rak dai tak, rel lem lo zong ah.\nTukar hrawng ka lung a buai, thil kaa timh mi le ka tuah mi a tlamtling lo mi tete an um caah dah a si lai. Lousie Hay tial mi ‘You Can Heal Your Life’ ti mi cauk kaa char i minung pahnih tlum cabuai, a kil bik i a um mi ah ka thu. Minung i thlennak ding ah mah le mah i ngaihthiam, i cohlan khawh le kan thatnak tu kan i kawl i kan nunpi ah thinlung a dam, thinlung le ruahnak a dam lawnglawng ah hmailei ah kar hlan khawh a si, ti mi khi a tial duh mi si dawh a si. Ka lim hlan ah hla ka ngaih mi nih ka lung a ka thlen. Le, hi ca-par tu hi ka hun thai ta.\nKum 14, 15 hrawng ka si tiang hla hi ka uar lo tiah ka rak i ruat. Atu hnu i ka tuak than ah hin hla ka rak ngaih bal lo ru-ang tu ah a rak si. Lai lei ah cun mi harsa chungkhar ca ah hla ngaih zong a rak har—kheset ngeih a rak har. Tang hra ka awnka hrawng in kheset chia nawnte kan chungkhat hna hman thing mi kan rak cawk hna i hla ngaih ka rak i thawk. Cu hrawnghrang cun hla a thawtnam ka rak tep. Laitlang zaan tlai hnu i zuun hla ngaih ko kha a nuam in ka rak thei.\nZa Zi, Tial Zi le Tial Uk hla, a hlun deuh mi pin ah kha lio i a rak laar mi Ngun Thawng Chin, Ci Lian, Sung Tin, Van Hnuai, Hniang Hniang, Thawngbawi le tipawl tepphel zong ka rak ngai ngai hna. Za Zi le Tial Zi tepawl hla ngaih ahkhin Laitlang khuate nun khi mitthlam ah a cuang i Thawngbawi hla ngaih ah ramleng chuah a pawt saling, pasel cah a laar lio cingling i nungak tlangval nunning khi an lang. Hniang Hniang hla ngaih ah Hakha khi mitthlam ah a cuang i Hakha khi a nuam tuk ding mui a lenter khawh.\nKha hla pawl kha a luancia kum sarih riat hrawng tiang ahcun mino (a rak i ti mi) nih kan rak i hrawm kho rih hna. An hla hi Lait-lang i a um mi nih Laitlang sining chuankhan in rak phuah mi an tam. A luancia kum riat kua lio i hla a rak uar mi pawl, mino pawl kha ramleng kan phak hmanh ah Laitlang ah caan zeimawzat a rak hmangcia kan si caah Lairam nunning le sining chuankhan in phuah mi hla pawl nih a rak kan hriah khawh rih.\nNain a luancia kum nga ruk chung ah mino nih hna kan uarning tiluan faak ngai in aa thleng tiin ka ruah. Kum hnih thum tiang lawng Thantlang le Hakha ah a rak um i ram-leng i a pem mi mino hna chan ah atu cu kan phan. Cun, ram innka zong rianrang ngai in aa on caah nitlak lei music nih a kan culning, cu hlan nakin a rang deuh. A luancia kum hra hrawng mino nih kan uar phun music le atu mino uar phun cu rianrang tuk in aa thleng, aa dang i nitlak ram um mino pawl cheukhat cu Laikhal pawl he cun hla fung khat hmanh ngaihti awk kan tha ti lo. Kan ton mi le an tonmi, an tonning le kan tonning aa dan caah atu i kum 60 hrawng a si cang mi pawl i rak phuah mi hla hlun, a luancia kum 10 tiang a rak laar rih mi pawl kha cu tuanbia cheukhat nak in an ca ah an hlun deuh.\nAa lehthal a rang tuk mi Lai hla sining ah mino di riamhter khotu hla a phuah i a sa mi tlawmte an um ve. Cu hna lak ah cuhlan i ka chim tawn bang khuaruahhar lak in a ka tuah tawntu cu Australia in Van Biak Lian le John-ny Lian tephu, Chokhlei Media Production, theo hi an si.\nAn kum a no, 1990 hrawng i a chuak mi an si nain an hla aw khi cu um rih seh, Lai biafang hi tluk dawh i an tian khawh khi ka khuaruah a har. Biathuk telh lo in chanthar holh, a zaang taktak mi biafang pawl hmang in an thinlung an phuan khawh mi nih khin Laica le holh he pehtlai zong in upat an phut a langhter. Acheu an hla le bia tian daan zoh ah a hlan deuh i hla a rak phuahtu kan pale nak khin hlah maw Lai holh an thiam deuh rua ka ti tawn. A aw khi um hlah hmanh seh law biazai bantuk i rel zong ah an tluang (hlan deuh kan hla pawl khi an aw um lo ahcun chim sawh i chim mi a lo ding an tam). Cun hla i sak ah aa dawh ding a lo lo mi biafang zong ngaih nuam tuk le sullam ngei ngai in an ser khawh tawn mi zong hi Lai hlaphuahtu dang he an rak i dannak a si, ka ti.\nAn hla lak i ka uar khun mi fung hnih ka hun thil hna lai. A chelcaan i an biafang khi kai laklawhnak tete an um caah ka palh sual ahcun a ruahzia ka thiam hram uh.\nZei khua na ruah?\nNa kong ka ruat\nNa aanka awnem in lilennak vialte cu na thlim\nNa hun ka zoh ah, dawtnak muisam in, thin-lung laifang ah khin na khen\nNa mittial a tha, zai hla in ka tial\nNang he lentinak lam cu ka sial\nBia le hla vialte tlau dih hmanh sehlaw\nNa mittial tha in dawtnak na phuan\nHmunkhat kan leen caan ah ihnak hmun in kai thang\nZaanmang chung lawng ah maw na ka dawt\nPhilh awk cu na tha lo\nDaitlang in khuasa hmanhning\nZaanmang lawng ah mittial tha he na ka ven\nZaanmang lawng ah mitial tha he na ka ven\nMeiinn ka hmih ah thinlung a kang\nZingka nichuah cun a lotlau ding mi ruahnak na si\nKapkhat dawtnak cu thlavai a kiang\nHri ngei lo mi tingtang bantuk\nMan ngei lo dawtnak lunghring in ka zumh\nChunmang men lawng zong in hna a ngam\nKan thinlung duhnak i dang hmanh seh law\nZaanmang ah pom mi hnakruh na si\nPhuan lo ding bia ka phuan ca ah\nNa ca ah hnahnawhnak men\nKa ngaithiam hlei hlah\nKa kir lai lo, chunmang in zaan mang tiang…\nHi hla hi Lai hla lak ah hrapkhat dawtnak thianglim bik in a langhter khotu a si men lai. “Na hun ka zoh ah, dawtnak muisam in, thinlung laifang ah khin na khen” ti mi nih hin mit nih a ser khawh mi minung pahnih peht-laihnak khi fiang tuk in a khen. “Meiinn ka hmih ah thinlung a kang” ti mi biatlang zong hi a thli in mah duh in mi a duh bal, mah zawt in mi a zawtpi bal mi nih cun kan teh khawh cio men lai dah. “Zingka nichuah cun a lotlau ding mi ruahnak na si” ti mi catlang chung i aa thup mi ralchiatnak asiloah tihzenhnak asiloah dawntu hi zei ko dah a si hnga ka ti.\n“Kapkhat dawtnak cu thlavai a kiang, hri ngei lo mi tingtang bantuk” timi tahchunhnak zong hi a turu. Zeitluk in hla tialtu a thlavai kian khi mitthlam ah a cuanter colh. Tingtang tum thiam pawl nih an pehtlaihter khawh khun lai dah.\n2) Na Fianter\nNa ka dawt kai fiang e\nA fiang lo mi hi lei kan umnak ah\nNang he kal cun ngaihchia mi kei thinlung ai lawm than\nKai fiang e\nRal a tha ka tang cung ah na um cun\nHi vawlei ah vantha bik ka si kha\nDawtnak cu lam nai ah\nNang he cun huatnak a hla\nKan tar tiang zong kan laam lai\nA chambau mi hi lei ah\nA tling lomi kan siti lai\nKa nunnak tuanbia na fianter\nSung khun e, a kai cang\nNa chim mi bia hna cu kei ca thawnnak\nNang he kal cun dawntu sehhrang zong kan zaamtak lai\nUm a har nang lo cun ka sii a vang\nLiang cung ah ka herh bikmi na si kha\n“Na fianter” zong hi aa lawm mi, a tlamtling mi, a lunghmui tuk mi kawp sining, Lai hla lak ah a langhter khotu bik, a khengtu bik lakah aa tel ko lai dah. A biafang a zaang, an puan tuk nain sining a khen. “A fiang lo mi hi lei kan umnak ah, nang he kal cun ngaihchia mi kei thinlung ai lawm than,” ti mi le “Ral a tha ka tang cung ah na um cun, hi vawlei ah vantha bik ka si kha…. Um a har nang lo cun ka si a vang” ti mi catlang nih hin an pahnih in an i ngeihpiak mi duhnak zeitluk in a thawn, an i tlaihchan le an i duh a langhter.\nA nolhnak i “Kan tar tiang zong kan laam lai,” ti mi le, “A chambau mi hi lei ah a tling lo mi kan siti lai,” ti mi biatlang zong hi khoika dek an char hnga, bia vaivuan sawh a lo ngai nain pahnih kar ah zeitluk in zumhnak an i ngeih le a ra ding mi hmaileipi tiang zong i an i simh ding an zumh lo ning an i fianning a langhter an thiam tuk.\nHi hla ngaih ahcun a satu nih maw a dawt deuh hnga, a phuah hnawh mi nih dah, ti a ka alter. Lai hla lawng si lo, hla cheukhat hi aa then mi hla maw, aa daw lio mi kong maw, hrapkhat dawtnak dah ti mi a fian a har mi an um tawn. Hi hla tu cu a thawk in a dongh tiang aa daw taktak mi pahnih kong a si, lunghrinh awk um lo in a tluang. Bianem te, olzaang ngai in zeitluk i an i dawt an langhter khawh. Lai hla lak ah aa daw mi pahnih sining a langhter kho bik tu a si ko lai dah ka ti.\nChokhlei media group telh in Lairam ah, Europe ah North America ah mino hla-phuah le hlasa tete an karh. Anmah phaisa le thazang dih in an tang. A cheukhat an hla le an video pawl cu a cheukhat Lai hlasak minthang pawl kan ti mi hna nakin mino nih uar le zoh an tong deuh, ti khawh a si. Phundang cun miphun dang lak i cawh nelnul in a thang mi Lai mino hna lak ah Lai hla a nuntertu an si ti khawh an si.\nHi pawl an hla le video ka ngaih le ka zoh fatin ka lung i a chuak tawn mi cu ziah hi vialte ‘kan nunphung le zatlang bu’ lak ah pakhat tal nih hin miphun dang lak i a thang mi Lai mino hna lak i kan hla le kan holh a cawltertu a si mi pahrang ngei mino hna hi “Kanmah nih kan in sponsor hna lai i hla le video tu tam deuh in chuahpiak kan zuam uh” a titu an um el hnga lo, timi hi a si.\nCatialtu hi Dagon University ah B.Sc a dih hnu ah ramleng a chuak i atu hi Indiana State, USA ah a um lio a si. Laica chuak mekazin tampi ah lenhloi a tial lawng siloin Seihnam Cazual, Malaysia le Global Chin News ah Editor a rak tuan bal mi zong a si.\nPrevious Hlasak Hi Pathian Nih A Ka Pekmi Pahrang A Si Caah Ka Pawcawmnak Tiang A Si Kho Lai Tiah Ka Zumh; Mai Esther Dawt Chin Sung He Biaruahnak\nNext Hlaphuah Thiam Pu Herh Lian He Biaruahnak


Lungretheihnak Inkhawh awkah Jehovah kha i Bochan | Cawn Awk Vennak Innsang\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Khana Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 25\n“Lungrethei ngaingai in a ummi . . . ka si.”—1 SAM. 1:15.\nHLA 30 Ka Pa, Ka Pathian le Ka Hawi\n1. Jesuh ralrin peknak kha zeicah kan ngaih awk a si?\nJESUH nih donghnak caan he aa tlaiin a chimchung lioah hitin a ti: “I ralring tuah u. . . . khuasak tintuk harnak lawng kha ruat hlah u.” (Luka 21:34) Mah ralrin peknak kha kan ngaih a hau. Zeicah? Atu ah mi kip nih an tonmi buaibainak kha kan ton ve caah a si.\n2. Unau pawl nih zei bantuk lungretheihnak dah an ton?\n2 A caan ah caankhatte ah buaibainak tampi kan tong. A tanglei tahchunhnak hna hi ruathmanh. Caan saupi chung thahri fah zawtnak a ngeimi, Jehovah Tehte pakhat a simi John * cu a nupi nih an i umnak kum 19 a si hnuah a kaltak. Mah tikah a ngaih a chia tuk. Cun a fanule pahnih nih Jehovah kha an kaltak. Bob le Linda te nuva cu mah he aa lo lomi zuamcawhnak an tong. An pahnih ningin an rian an sung i an inn zong an sung. Mah lengah Linda cu a nunnak caah ṭih a nungmi lung zawtnak a ngei, cun a dang hliahcang fah zawtnak zong a ngei.\n3. Filipi 4:6, 7 ningin zeidah kan zumh khawh?\n3 A kan Sertu le dawtnak a ngeimi kan Pa, Jehovah nih lungretheihnak kan ton tikah kan intuar ning a hngalhthiam ti kha kan zumh khawh. Cucaah kan tonmi buaibainak hna tawnghtham khawh awkah bawmh a kan duh. (Filipi 4:6, 7 rel.) Baibal ah Pathian salle nih an tonmi zuamcawhnak kong a langhtermi tampi a um. Mah lungretheihnak hna inkhawh awkah Jehovah nih a salle a bawmh hna ning kong zong a langhter. Tahchunhnak cheukhat i ruah hna u sih.\nElijah—“Kanmah Bantuk Minung a Si ve Ko”\n4. Elijah nih zei bantuk zuamcawhnak hna dah a ton, Jehovah kong he aa tlaiin zeitindah a ruah?\n4 Elijah cu a har tukmi caan chungah Jehovah rian a ṭuan i a fak tukmi zuamcawhnak hna a tong. Israel mi tuanbia ah zumhawk a tlak lomi siangpahrang Ahab nih Baal a biami miṭhalo Jezebel kha a ṭhit. An pahnih in ram chungah Baal biaknak kha an karhter i Jehovah profet tampi kha an thah hna. Asinain Elijah cu a luat. Jehovah aa bochan caah mangṭam zongin a luat. (1 Si. 17:2-4, 14-16) Mah lengah Elijah nih Baal profet hna le Baal a biatu hna nih an ralchanh tikah Jehovah kha aa bochan. Israel mi kha Jehovah biak awkah a forh hna. (1 Si. 18:21-24, 36-38) Mah a har tukmi caan chungah Jehovah nih atu le atu a huhphenh ning le a bawmh ning kha Elijah nih a hmuh.\nElijah nih thazaang a hmuh ṭhan nakhnga bawmh awkah Jehovah nih vancungmi kha a thlah (Catlangbu 5-6 zoh) *\n5-6. Elijah nih 1 Siangpahrang 19:1-4 ningin zeitindah a intuar, Jehovah nih Elijah a dawt kha zeitindah a langhter?\n5 Siangpahrang pakhatnak 19:1-4 rel. Asinain Jezebel nih thah a timh tikah Elijah cu ṭihnak a hun ngei. Cucaah Beersheba khua ah a tli. A lung a dongh tuk caah Pathian sinah “a thih nakhnga a hal.” Zeinihdah cutin a intuarter? Elijah cu “kanmah bantuk minung” mitlinglo a si ve. (Jeim 5:17) Lungretheihnak le thabat tuknak nih a lung a donghtermi a si men lai. Cun Elijah nih Israel mi cu an ṭhancho lo caah Jehovah biak awkah tha ka pekmi hna cu san a tlai lo i Jehovah a biami cu keimah lawng ka si cang tiah a ruah caah a si men lai. (1 Si. 18:3, 4, 13; 19:10, 14) Zumhfekmi profet pakhat nih cutin a intuar caah kan khuaruah a har men lai. Asinain Jehovah nih Elijah a intuarnak kha a hngalhthiam.\n6 Jehovah nih Elijah kha a intuarnak ruangah a mawhchiat lo. Mah canah thazaang a ngeih ṭhan nakhnga a bawmh. (1 Si. 19:5-7) A hnuah Jehovah nih Elijah kha khuaruahhar a simi a ṭhawnnak a hmuhsaknak thawngin a ruahnak kha nem tein a remhpiak. Cun Jehovah nih Israel ram chungah Baal a bia lomi, mi 7,000 an um rih tiah a chimh. (1 Si. 19:11-18) Cuticun Jehovah nih Elijah a dawt kha a langhter.\nJehovah nih a Kan Bawmh Ning\n7. Jehovah nih Elijah a bawmh ningin zeidah kan zumh khawh?\n7 Lungretheihnak na tong maw? Jehovah nih Elijah intuarnak a hngalhthiam ti hngalh cu zeitluk in dah hnemtu a si. Mah nih kan intuarnak zong Jehovah nih a hngalhthiam ti kha a kan zumhter. Jehovah nih ri kan ngeihmi kha a hngalh i kan ruahmi le kan intuarnak hmanh kha a hngalh. (Salm 103:14; 139:3, 4) Elijah bantukin Jehovah kan i bochan ahcun Jehovah nih lungretheihnak a chuahtermi buaibainak hna kha tawnghtham khawh awkah a kan bawmh lai.—Salm 55:22.\n8. Lungretheihnak inkhawh awkah Jehovah nih zeitindah aan bawmh lai?\n8 Lungretheihnak nih na sining cu zeitikhmanh ah aa thleng ti lai lo tiah aan ruahter khawh i na lung aan donghter khawh. Cutin na intuar ahcun Jehovah nih na lungretheihnak inkhawh awkah aan bawmh lai kha i cinken. Zeitindah aan bawmh lai? Na tonmi buaibainak le na intuarnak kong kha a sinah chim awkah aan sawm. Cun na thlacamnak kha aan leh lai. (Salm 5:3; 1 Pet. 5:7) Cucaah na tonmi buaibainak kong he aa tlaiin Jehovah sinah thla cam zungzal. Elijah bantukin direct in cun aan chawn lai lo nain a Bia, Baibal le a bupi hmangin aan chawnh lai. Baibal ah aa ṭialmi pawl na relmi nih hnemhnak le ruahchannak aan pek khawh. Unau hna zong nih thazaang an in pek khawh.—Rom 15:4; Heb. 10:24, 25.\n9. Zumhawk a tlakmi hawikom nih zeitindah a kan bawmh khawh?\n9 Jehovah nih a rian cheukhat kha Elisha pek awkah Elijah kha a fial. Cuticun Jehovah nih Elijah kha a lung a dongh tikah amah a bawm kho hngami hawikom ṭha a pek. Cu bantukin zumhawk a tlakmi kan hawi pakhat kha kan intuarnak kong kan chimh tikah lungretheihnak inkhawh awkah a kan bawmh khawh. (2 Si. 2:2; Ptb. 17:17) Na buaibainak le na intuarnak kong na chimh khawhmi pakhat hmanh an um lo tiah na ruah ahcun thazaang aan pe khomi Khrihfa nutling, patling pakhat he i ton awkah Jehovah sinah thlacam.\n10. Elijah hmuhtonnak nih zeitindah ruahchannak a kan ngeihter, Isaiah 40:28, 29 ah langhtermi biakam nih zeitindah a kan bawmh khawh?\n10 Jehovah nih Elijah kha lungretheihnak inkhawh awk le kum tampi chung zumhfek tein a rian ṭuan khawh awkah a bawmh. Elijah hmuhtonnak nih ruahchannak a kan ngeihter. A caan ah pumsalei le lungthinlei in kan bat tuk tikah kan lungre a thei tuk men lai. Asinain Jehovah kan i bochan ahcun amah biak zungzal khawh awkah kan herhmi thazaang a kan pek lai.—Isaiah 40:28, 29 rel.\nHannah, David le Salm Caṭialtu Pa nih Jehovah an i Bochan\n11-13. Lungretheihnak nih hlanlio Pathian salle pathum kha zeitindah a hnorsuan hna?\n11 Baibal ah an kong ṭialmi midang zong lungretheihnak an tong. Tahchunhnak ah, Hannah cu fa a ngeih khawh lo ruangah ningzahnak a tong i a va a nupi dang serhsatnak zong a tong. (1 Sam. 1:2, 6) Hannah cu a lungretheihnak nih a ngaih a chiatter chin. Cucaah a ṭap i rawl ei kha a duh lo.—1 Sam. 1:7, 10.\n12 A caan ah Siangpahrang David zong a lungre a thei. A tonmi harnak kha ruathmanh. A tuahmi palhnak tampi ruangah ka sual tuk timi ruahnak a ngei. (Salm 40:12) A dawtmi a fapa Absalom nih a ralchanh i a hnuah Absalom cu thah a si. (2 Sam. 15:13, 14; 18:33) Cun a hawikom ṭha bik zong nih David kha a rak rawi. (2 Sam. 16:23–17:2; Salm 55:12-14) Salm Baibal tampi ah David nih a lungdonghnak kong le Jehovah a bochannak a fehnak kong kha a langhter.—Salm 38:5-10; 94:17-19.\nSalm caṭialtu pa kha lunglawm tein Jehovah biak ṭhan awkah zeinihdah a bawmh? (Catlangbu 13-15 zoh) *\n13 Salm caṭialtu pa zong nih miṭhalo pawl nunning kha a hun nahchuah hna. Anih cu Pathian “biakinn” ah rian a ṭuanmi Levi mi Asaph tefa a si men lai. Mah salm caṭialtu pa cu a lungretheihnak ruangah lung nuam lo le lungsi loin a um. Pathian biaknak in hmuhmi thluachuah cung hmanhah lunghrinnak a hun ngei.—Salm 73:2-5, 7, 12-14, 16, 17, 21.\n14-15. Bawmhnak hmuh awkah Jehovah aa bochanmi Baibal ah an kong ṭialmi pathum hna sinin zeidah kan cawn khawh?\n14 Mah Jehovah salle pathum nih bawmhnak hmuh awkah Jehovah an i bochannak kong kha an chim. An lungretheihnak kong he aa tlaiin Jehovah sinah thla an cam. An lungre a theih tuknak a ruang kha Jehovah sinah zalong tein an chim. Cun Jehovah biaknak hmun ah an kal zungzal.—1 Sam. 1:9, 10; Salm 55:22; 73:17; 122:1.\n15 Jehovah nih an pathum ningin zaangfahnak he a lehrulh hna. Hannah cu lungdaihnak a rak hmu. (1 Sam. 1:18) David nih hitin a ti: “Miṭha nih harnak tampi a in tawn, sihmanhselaw harnak a inmi chung khan BAWIPA nih a khamh.” (Salm 34:19) Cun salm caṭialtu pa zong nih a hnuah dawtnak in ruahnak a ka cheuh i Jehovah nih ‘ka kut in a ka hruai’ tiah a ruah. Hitin hla a sak: “Kei ca tu ahcun, Pathian pawng um cu a va nuam hringhran dah! BAWIPA chungah khan himnak ka hmuh.” (Salm 73:23, 24, 28) An sinin zeidah kan cawn khawh? A caan ah lungretheihnak a kan ngeihter khomi buaibainak kan tong men lai. Asinain Jehovah nih midang a rak bawmh hna ning kong kha kan ruah, amah i bochan in a sinah thla kan cam i tuah awkah a kan fialmi kan tuahnak thawngin a nawl kan zulh ahcun kan tawnghtham khawh lai.—Salm 143:1, 4-8.\nJehovah i Bochan law Hlawhtlinnak Hmu\nA hmasa ah unaunu pakhat cu amah lawngin um a duh, asinain midang bawmh khawhnak lam a kawl tikah thil sining cu aa thleng (Catlangbu 16-17 zoh)\n16-17. (a) Jehovah le a salle sinin zeicah kan i ṭhen awk a si lo? (b) Zeitindah thazaang kan hmuh ṭhan khawh?\n16 Mah hna pathum kong nih Jehovah le a miphun sinin kan i ṭhen awk a si lo timi a biapi tukmi kong zong a kan cawnpiak. (Ptb. 18:1) A vapa nih a kaltak tikah a lungre a thei tukmi Nancy nih hitin a ti: “Aho he hmanh i ton ka duh lo caan asiloah i chawnh ka duh lo caan tampi a um. Asinain keimah lawngin ka um tikah ka ngaih a hung chia chin.” Nancy nih buaibainak a tong vemi midang bawmh khawhnak lam a kawl tikah thil sining cu aa thleng. Hitin a ti: “Midang nih an tawnghtham ning kong an chimmi kha ka ngaih. Anmah le an buaibainak kha lungthin ka pek tikah keimah le ka buaibainak cungah lungthin ka pe kho tuk ti lo ti kha ka hun hngalh.”\n17 Kan i pumhnak thawngin thazaang kan hmu ṭhan kho. Kan i pumh tikah “a kan bawmtu le a kan hnemtu” si awkah Jehovah kha caanṭha tam deuh kan pekmi a si. (Salm 86:17, NW) Jehovah nih a thiang thlarau, Baibal le a salle kha hmangin thazaang a kan pek. Kan i pumh tikah “pakhat le pakhat kan i bawm” kho. (Rom 1:11, 12) Unaunu Sophia nih hitin a ti: “Jehovah le unau pawl nih inkhawhnak ngeih awkah an ka bawmh. Ka caah a biapi bikmi cu pumhnak a si. Phungchimnak le pumhnak ah tam deuh kaa tel tikah lungretheihnak kha ka inkhawh deuh ti kha ka hngalh.”\n18. Kan lung a dongh tikah Jehovah nih zeidah a kan pek khawh?\n18 Kan lung a dongh tikah Jehovah nih hmailei ah lungretheihnak a um ti lai lo tiah bia a kan kamh lawng si loin atu zongah lungretheihnak inkhawh awkah a kan bawmh khawh ti kha philh hlah. Lungretheihnak le ruahchannak ka ngei lo timi intuarnak hna tei khawh awkah ‘duhnak lungthin le ṭhawnnak a kan pek.—Fil. 2:13, NW.\n19. Rom 8:37-39 nih zeidah a kan zumhter?\n19 Rom 8:37-39 rel. Lamkaltu Paul nih Pathian dawtnak he zeihmanh nih a kan ṭhen kho lai lo ti kha a kan zumhter. Lungretheihnak inkhawh aa zuammi unau pawl kha zeitindah kan bawmh khawh hna? A hnu capar ah zaangfahnak langhternak thawngin le lungretheihnak a tongmi unau pawl bawmhnak thawngin Jehovah i zohchunh khawh ning kong kha kan i ruah hna lai.\nLungretheihnak inkhawh awkah Jehovah nih Elijah a bawmh ningin zeidah kan cawn khawh?\nLungretheihnak inkhawhnak he aa tlaiin Baibal ah an kong ṭialmi pathum sinin zeidah kan hngalh?\nLungretheihnak inkhawh awkah zeidah kan tuah khawh?\nHLA 44 Toidormi Thlacamnak\n^ cat. 5 Lungretheih tuknak asiloah caan saupi chung lungretheihnak nih lungthinlei le pumsalei in harnak a kan pek khawh. Jehovah nih zeitindah a kan bawmh khawh? Jehovah nih Elijah kha lungretheihnak inkhawh awkah zeitindah a bawmh timi kong kan i ruah hna lai. A dang Baibal ah an kong ṭialmi hna sin zongin lungretheihnak ton tikah Jehovah bawmhnak hmuh awkah zeidah tuah a herh timi kong kha kan hngalh lai.\n^ cat. 2 An min thlen a si.\n^ cat. 53 HMANTHLAK FIANTERNAK: Jehovah vancungmi nih Elijah kha nem tein a ṭhangh i changreu le ti a pek.\n^ cat. 55 HMANTHLAK FIANTERNAK: Asaph tefa si dawh a simi salm caṭialtu pa nih nuam ngaiin salm Baibal kha a ṭial i a phun hawi Levi mi hna he hla a sa.


US thimnak tuanbia ah Trump lawng a buaimi a rak si loh! – Chin Channel News\nUS thimnak tuanbia ah Trump lawng a buaimi a rak si loh!\nNovember 13, 2020 chinchannelnews.com KNOWLEDGE 0\n🗣 US hi Independent ram an si nak kum 244 a si cang. Kan nih Chinmi belte Independent cu chim hlah kan ramri tu Kawl pawl nih an kan deet chin lengmang.\n🗣 US hi Vawleicung Democracy ram pa bik zong a si. Kum 200 reng lo Democracy uknak in ai hruaimi le thimnak a tuah cangmi an si. Phunghram (system) ṭha tuk le fel tuk a ngei/hmangmi zong an si caah zei tluk i buainak a chuah tawn zong ah fawite in a daihter kho tawn mi ram a si.\n🗣 Tu kum President thimnak zong ah atutiang vote relmi result an phuang kho rih lo i a buai ngaimi a lo. Ningcang lo in vote thlakter mi le vote relmi tbt. (fraud le irregularities) a um ti an zumh caah President Trump campaign team nih state 4 ah lawsuits (legal challenge) an tuah. Georgia state lebang cu vote thlakmi vialte kut bak in an relter ṭhan hna.\n🗣 Tu kum bantuk in US thimnak ah hi bantuk buainak phun hi a rak um pah lengmang. Kum 1876 i Rutherford B. Hayes le Samuel Tilden an rak i zuam lio zong ah Florida, Louisiana le S. Carolina ah electoral vote kong ah an buai i court ah an phanh pi. Hi buainak ruang ah Congress nih Election Commission Act zong an ser (passed) nak a ruang hi si.\n🗣 Kum 2000 i George Bush le Al Gore an i zuam lio zong ah Florida i an vote hmuhmi si tluk tuk caah legal challenge (lawsuit) hi Al Gore lei team Democrats nih Court ah lawsuit an chiah/file ve.\n🗣 Hlan i US president thimnak an buaimi, court i tazacuai nak (legal challenge) voi 2 a um cang mi ah cun ELECTION RESULT hi ai thleng lo. Teitu i an phuanmi nih an tei thai i President zong an si thai ko. CUCAAH, President-elect Biden zong hi 46th US President a si ko lai ti hi 100 ah 90 cu zumh a um.\n🗣 Atu i court i tazacuai nak (lawsuits) an tuahmi hi US phunghrampi hrimhrim nih a onh mi a si i US thimnak hi dik lo le ningcang lo i tuahmi a um le um lo hlathlai hrimhrim a herhmi si i hmailei thimnak a um ṭhan lengmang ding ca hrim ah a herhmi si. Trump team nih court i legal challenge an tuahmi hi a fiang ko mi a cohlang duh lo tiah an supporters tiang in sual puh len ding an si lo.\n🗣 State kip nih mahle state cio election result hi December 14 hlan ah certified an tuah dih lai, cun electors zong an thim hna lai i electoral vote hi Congress nih January 6 ah approved an tuah telai i cutik ah President thar cu January 20 ah biakamnak (Oath) tuahter a si te ko lai. Hngangam tein khi casn khi hngak ko hna usih. The ChinVoice\nFacebook ngeitu Mark Zukerberg nih US thimnak result hi a hman ko lai tiin a chim\nMyanmar President thar hi hodah a tuan than lai?


AA ralhrang hna ruangah Palewah in Tikir khua ah a rak i thialding mi hna cu Thantlang Baptist Church nih zeimaw zat Bawmhnak thilpuan he lunglawm tein an rak don hna lai. – DOH PHIT\nNovember 14, 2019 admin ENTERTAIMENT, THAWNGPANG 0\nAA ral hrang ruang ah Paletwa peng i a um mi kan phun hawi Bawm kan unau han cu thanthlang peng Tikir khua ah an hung zaam lio, cu hna caah ihphah puan tibantuk herhpang tete TBC Khrihfabu nih bawmhnak an pek zat cu Pastor Sang Hre Lian (TBC Pastor) nih a facebook ah a tang lei bantuk in a langhter.\n“Ralzam dirhmun in kan unau Bawm mi minung 116 hna cu Paletwa peng Miza khua in Thantlang peng Tikir khua ah peem ding in an pok. 2019 Nov.11(nikhat ni) ah Miza khua in an hun i thaw hi Nov.13 (nithumni) hi Thantlang an phan lai, Thantlang Baptist Church (TBC) ah an riak lai. Cun nov.14 khi Tikir an lan te lai. An i thialkamnak hi cozah nih a tawlrel mi asi.\nBawm kan unau hna caah bawmhnak pek ding in TBC nih Khrihfabu chungah thawngthanh in kan tawlrel i, ihphah zun (59), Ihphah khuh zun (50) Puan zun (127), chantling (119), Pher (43) le second hand thil puan buri nganmi tun khat achuak. Hi pin zong ah ai chap dingmi um kho rih.\n#Bawipa nih a thluachuahza he lam hruai hna sehlaw an peemnak ding Tikir cu an Canaan ram ah canter hram ko seh”\nHi kong he pehtlai in zahan ah Salai Joel Ling nih a timeline ah a tanglei bantuk in atar. Hmanthlak zong athil chih. Hmanthlak cu Salai OKla Bik nih akuat chinmi asi nak kong zong a chim.\n“ Lozu nih Innzu A Pawnchuah an ti bang…\nTuzanlei ah, Salai Okla Bik nih hmanthlak a von ka kuat. Kan kuatmi hmanthlak hi, Paletwa peng ummi Bawm kan unau an si. Ral ruangah (AA le Kawl ralkap i kah ruang) an khua an chuahtaak i Thantlang peng Tikir khua ah khuasa ding in nihin Matupi an phan. Thaizing Thantlang lei ah an lan lai, an zapi 100 an si, tiah a ka thanh.\nDecember Muko he kan i cil cuahmah lio le zei khua zong ka ruah khawh lo lio asi nain…. A Hmanthlak kuatmi le a thawngthanhmi nih khuazaza a ka ruah ter ngai..”\nZeikhom asi ah Thlanglei in an rak pok cang ti cu afiang. Chaklei mi hna zong nih zeidah kan tuah awk? Zeitin dah kan pomhlawm hna ding timi ruah a herh ngai rua ka ti.\nCozah khuakhannak si ko hmanh seh law Laimi kan kotho nunphung ah Mipem dawt hi aa tel. Khrihfa nunzia zong ah innpa dawt hi Bawi Jesuh fialmi asi.\nSources: Pastor Sang Hre Lian FB, Salai Joel Ling FB\nKawlram Chung Khualtlawnnak ah a hlei in Nu pawl nih i ralrin awk..(video)\nMah pumpak hlawknak a um lomi rian ah Chinram khuabawi te nih rian an tuan huam rua lo hlah maw?


Khah! Benjamin Sum Cu A Sunglawi Chin Lengmang Cang Hih Hlunghlai Taktak Caan A Hmang A Than Lai Hih Hi Ahhin Cun Amah Lawng Si Ti Lai Lo – Chin World News Evening\nJanuary 15, 2020 Salai Van Thawngpang\nHlasakthiam Benjamin Sum cu Pagu Ramthen Pyay khuapi ah a kal lai tiah theih a si. Pyay khuapi ah Benjamin sum a kalding cu mipi sinah theihter a si cang i mipi zong pawl zong i ngaih taktak tiah theih a si fawn. Zumtu unau nu le pa nih thlacamnak in bawm rih hna usih! Tluang tein a kal i caan zong a hman khawhnak hnga thlacamnak in bawm cio rih ko hna usih!\nBenjamin Sum cu Tangkawng 16 le 17 ah thlacam khawmpi hmang dingin Taunggyi khuapi ah a kal hmasa in caan a hmang hmasa lai i nihnih chung Taunggyi ah caan a hmang lai. Hihnu in caan a hman dingmi kong cu fiang tein theih a si rih lo i Pyay khuapi tu cu 2020 tuhla Tawngkawng 23 ah a kal lai tiah theih a si. Pyay khuami zong an i ngaih ngainngai.\nPyay khuapi ahcun nikhat lawng caan a hmang lai i Diamond Palilion nih an thil zuarmi caah mipi lemsawinak caah tiin an sawm ve tiah theih a si. Diamond Palilion tu ah cun nithum chung caan an hmang lai i Pyay khuapi i caan an hman dingmi ah cun hlasakthiam Phyo Myint Aung le Moo Ler hna zong an sawm chih hna ti a si. Asinain caan an hmangning caan tu a dang vial hna. 21 ah Phyo Myint Aung nih ahman lai i 22 ah Moo Ler nih a hman lai i 23 ah Benjamin Sum nih a hman lai.\nHiti caan an hman dih hnuah Benjamin Sum cu Maymyo khuapi leiah hlasa dingin sawm a si tthan i Tangkawng 26 khi dam tein an phak ahcun Maymyo khuapi ah a kal lai tiah theih a si fawn. Hi caan karlak zongah hlasaknak tampi a ngei rih nain a tlang piin theih fian deuhmi tete lawng kan rak tarnak hi a si. Nohawng thlachung ah Mandalay khuapi ah a kal tthan lai.VPW


Dr. Ngun Cung Lian nih a party hlun a si mi CNF/A cungah a vunvai thok hoi cang - TIMES OF CHIN NEWS\nDr. Ngun Cung Lian nih a party hlun a si mi CNF/A cungah a vunvai thok hoi cang\nPosted By: thawngthawng April 12, 2021\nDr. Ngun Cung Lian hi a hlan ahcun CNF/A cungah dawtnak le zawng ruahnak a ngeih taktak mi laipa pakhat arak si. CNF/A a rak um lio ahhin bochan ngai mi minung pakhat zong arak si bal ko. Nain a tu ahcun hi tin a vunvai bak ko cang. Amah pumpak in a chim ning tein tial hi a har ngai mi a si caah a tawinak deuh tu in a tanglei ah kan rak vun langhter lai. Dr. Ngun Cung Lian pa men cu arak sihrimhrim ko. A lungput le ruahnak zong arak kau ngai. Khua tampi a cuan thiam mi pasal tha zong arak si taktak ko. Nain atu ahcun amah bia bang takpung ralhrang bak a tuan than ve taktak ko cang.\nDr. Ngun Cung Lian nih CNF/A a rak tuan lio ah zei tluk in dah ram le miphun caah harsat tuar in rian a rak tuan timi fiang taktak in a chim phuan. Cu lawng hlah zei tik hman in CNF/A chungin kan zam lai lo. kan nunnak a dih dongh tiang ram le miphun caah rian kan tuan lai tiah biakamnak thisen zong a hawi le he hrai pakhat ah an thisen an thlet mi zong an rak din ti ko. Nain a tu ahcun CNF/A arak um lio ah arak doh mi ralkap lei tanh in CNF/A le Chin miphun thisen le nunnak tiang a lak ngamtu ah a chuak cang.\nHi kongah Dr. Ngun Cung Lian bak nih a chim mi cu kan umnak party le ralkap dirhmun ka zoh i a tha ti lo tiah ka ruah caah ka chuak tak. Cucu keimah duhthimnak a si. Aho hman nih an stop kho lo. Keimah nawl a si. Ka duh ahcun a dang takpung ( ralhrang) zong ka tuan tuan ko lai tiah a chim. A chim ning bantuk tein ralkap ralhrang sinah a lut taktak ve bak. A chim ning tein a tuah ngam mi a si.\nMi tampi nih an soisel nain a mah duh thiamnak a si caah soisel zongah santlainak pakhat hman ah um lo. A tuah mi thil a theih. Kan miphun nih nikhat khat cu a tuah ning tein biaceihnak an tuah ve caan a phan ve te ko lai. Fanu le fap caah caan saupi tiang khua a ruah lo, chitkhat a nung chung minthatnak le nuamnak tu a thim ko tiah mi tampi nih an ti Minung cu mibu he a then kho kan si lo caah nikhat khat cu a kong kan chim caan a phan ve te hrimhrim ko lai tiah upa tampi nih an chim ve len cang.


Ralkap Sawmnak VP Henry Van Thio nih A Cohlang Lo: Pu Terrance Sanmawi Nikhuai le Pu Sonny Thang Cung Dirhmun – THE CHINLAND POST\nRalkap Sawmnak VP Henry Van Thio nih A Cohlang Lo: Pu Terrance Sanmawi Nikhuai le Pu Sonny Thang Cung Dirhmun\nEditorial – 2020 February 4|: Ralkap nih nawlngeihnak an lak hnu nili chung ah an si khawh chung in zapi zaran mipi chung in sawmnak an tuah cuahmah. Rampi uknak Council tiah State Administrative Council tiin Ralkap min Kawlram uktu min a sak. Hi Council chung ah ralkap a si lo mi zong an hun i tel thluahmah hna; Karen le Rakhine miphun in an i tel mi zong hmuh khawh a si. Nain, Vice President Henry Van Thio cu Ralkap nih an sawm lengmang nain a cohlang duh hna lo tiah a naihniam sin in theih a si.\nA naihniam pakhat nih, Pu Henry Van Thio cu Ralkap nih an sawm ko. Asinain, cohlan lo ding ah anmah pumpak siseh, a dangdang nih an hun chimrel cio bang Ralkap lemsoinak cu a cohlang lo tiah a chim.\nAtutan ah, Chin ramkulh ah Ralkap nih cozah uktu an pek mi hna chung ah Laimi chung in rinhchan mi hun thim an si. Atu ah min a lang cang mi cu Chin State Biaceihnak Zung ah biaceihtu upa pakhat a si mi Terrance Sanmawi Nikhuai cu Chairman caah thiah a si. A dang pakhat bia chawkvak a leng mi cu tutan thimnak ah teinak a hmumi Pu Sonny Thang Cung zong Ralkap nih an sawm tiah theih a si. Cun, Mindat lei in Pu Vomthu Maung fapa Pu Maung Ha zong an sawm i ramkomh Council chungtel ah an telh. The Chinland Post Editor nih biaruahnak a tuah hi thil sining fiang in kan vun thanh lai. Hihi kong ah Vice President Henry Van Thio bantuk bang Pu Terrance le Pu Sonny Thang Cung le a dangdang an sawm lai ding mi nih hin al hna sehlaw cucu a hlawhtling taktak mi a si hnga. Cucu, mipi nih nawl al timi (Civil Disobedience Movement) hrampi thawknak ah a fekfuan mi hramthlaknak a si.\nAtulio ah, zapi zaran nih mipi nawlngaihlo cawlcanghnak (Civil Disobedience Movement) an tuah cuahmah mi ah a kal bik ding le hlawhtling kho bik ding mi cu Civil Servant (mipi caah riantuanmi nawlngeitu upa) nih an thawk ding mi a si. Cucun, Nawlngeitu riantuan mi upa lawng silo in, zapi zaran mipi hrimhrim nih tuah ding mi rian tampi a um. Atu ah, mipi caah riantuan mi chung in ngandamnak zung lei in Sibawi te an rian an i dinh mi kan theih. Nain, anmah in cun hlawhtlin a har lai dah!\nCucaah, amah sibawi telawng rinh si loin zapi nih dirpinak an herh hringhran. Hmunkhat ah cawlcanghtinak a um a herh. Cucu kan tuah khawh mi cu Chawdawr zuar mi nih siseh, rawldawr zuarmi hna nih siseh, nicheu chung dawr kharnak tbk. kan tuah khawh mi a si. Zapi nih ralkap uknak hi kan duh hrimhrim ti lo timi hi a langh khawh a herh. Ralkap nih an kan duh ti lo timi hi kan chim i, kan rel lo ahcun, an theih ko zong ah an i theihter lai lo.\nRamkomh Kawlram ah, Chin ramkulh a hmete a si ko a vawlei umtuning le milurel in kan tlawm ko. Asinain, kan thil tuahnak a tha mi le cawlcanghnak a tha mi nih rampi tiang a phanhter khawh ko. Thil thalo dohtu miphun sinak in kan miphun limhang kan cawisan khawh. Cucu, cozah upa sawm mi nih alnak in an thawk khawh bantuk in, mizapi nih duhlonak langhter ningcang thlen in kanmah mipi sin hrimhrim in aa thawk i hram a bunh ahcun, kan tlawm kan tam ah si lo in, thiltha tuah mi nih zohchun awktlak le hlawhltinnak lam a chuahter khawh ko lai.\nMilurel tlawmte le ramkulh fate si ko hmanh sihlaw, ruahnak tha le cawlcanghnak tha he kan i lungrual ahcun hlawhtlinnak a chuahpi khawh ko dah fawh!\nKan Miphun Nih Ralkap Uknak Cohlang Hlah Seh!\nKan Miphun Nih Ramkap Uknak Doh Seh!\nRalkap Uknak Donghternak Ah Kan Miphun Hmaihnor Ve Seh!\nPrevious Zei Party Ah Dah Thimfung Kan Thlak Lai?\nNext Editor sin cakuat: Civil Disobedience Movement


Thantlang Lamzawh Lio Lunghrinh Mi Fianternak Le Ralrin Peknak – Chin World News Evening\nFebruary 16, 2021 Salai Van Chin News\nA vui 5nak thantlang lamzawh lio lunghrinh mi kong fianternak le ralrin peknak: Thantlang zong ah ralkap uknak duhlo lamzawh nak cu vui 5 tiang kan tuah khawh i pehzulh ding in timh asi. Avui 5nak lam kan zawh lio ah ralkap lei tang in ngia thlaitu tiah lunghrinh mi hi an um, thantlang Cusuba ih kan phak hlan in kalung an hring, an nih zong hi mask an hman ve caah mizei an si ka fian hna lo caah hman ka thla hna lo.\nVideo ka thlak ka ka ti nain ruah lo piin memory card arak full diam,kaw lam zawh chung ka thlak mi zong save lo in a vaivuan diam. Minung 2 hna hi ka lung an,hrin caah ka kal hnawh hna i mi zei dah nan si, khoika indah nan rat kati hna i sakremhnak zung riantuan mi kan si tiah an ti ve. Ka lunghrinh mi cu lamzawh ding ara mi an, si ve ahcun lam an zawh ve ding cu asi bak nain mi ngiat phun in hnu le hmai ti bantuk in an kal.\nCucah lamzawhnak kan peh zulh lai caah ralrin kan herh taktak. Local media hna zong nih thaizing thawk cun media Card le CDM catlap i put kho hna usih, aherh lo ah photo thlak le hmanthlak zong hi mipi nih tuah loin mahte in thawk lai le kan dongh lai ah i thlak ding, cun local media hna nih atha bik in kan thla hna seh, cun MRTV hi asi lo ning in thawngthanh ahmang ve cang caah aa tel ahcun kham ding.\nCun lamzawh tu hna an dawnghnak ding ah ngia thlaitu kan i chiah hna aherh ngai fawn, nihin zong kan i rinh dih hna caah lunghrinh mi hna an kong lam zong tlingte in kan lak khawh lo hi asi. Lamzawh lio ah khual chuak lut le dawr hngak kan i cawh tuk caah misual pawl hi athleidan an har, cu caah lam zawh nak ah mipi rak i tel dih uh, dawr khar dih uh, lam zawh kho, lo mi na si ahcun inn chung ah kan um piak, lamzawhtu hna le tuanvo ngeitu hna lawng hi zalong tein cawl usih law mi sual an um zong ah kan hngalh khawh hna lai. Atu hi kanlung adong ahcun ralkap an i lawm tuk sual lai caah kan thazaang kan chuah chin chin aherh. Credit: Rolian\nThil Sining A Fiang Chin Lengmang! Ṭih Hlah Uh, Thawng Ka Thanh Rih Ko Uh


Thlacamnak In Bawm Cio Rih Hna Usih Chin State, Minister Pau Lun Min Thang le Sagaing Chin Minister Lal Thawm An Buaipi Lio Hna – Chin World News Evening\nThlacamnak in bawm hna uh sih. Tamu lei in a rak tlung mi, Kan nau le Nagaland Bible sianginn kai hna cu, Tamu sizung ah an chiah hna i, Chin State, Minister Pau Lun Min Thang le Sagaing Chin Minister Lal Thawm nih thil si ning hman chim piak ding ah le buaibainak um lo dingah an ni zuam cuahmah lio pi asi caah thlacamnak in bawm hna uh sih.\nCovid-19 Lockdown ruangah Chin Bible Student India ram ah harnak a tong mi kan ram ah an tlunkhawhnak ding caah a kan Bawmtu Minister Pau Lun Min Thang cungah a hleice in lawmhnak tampi kan ngei. Mizoram in Rihkhuadar ah tluang tein a tlung kho minung 49 an si cang. Tamu lei in a tlung minung 6 konglam cu i zuam cuahmah lio pi asi. Caṭialtu: Peter Ngun Za Cung\nAn konglam tuan deuh ah kan ṭialmi rak rel chih:Covid-19 pulrai zawtnak ruangah ramkip i tlawnkainak ramri phihkhar dih a si. Cu lioah India ram ah sianginn a kaimi Lai pa 6 cu India in Myanmar ram ah a thli tein an luh caah an tlaih hna tiah thawng kan theih.\nIndia ram, Nagaland state i Phek Pfutsero khua ah a ummi Baptist Theological College ah bible sianginn a kaimi Lai pa 6 cu India ram in hruaitu nih theihpinak tel loin le phungninglo in ram ah an lut i Pur 12 ahkhan Tamu khuapi ah an tlaih hna.\nTlaihmi pawl cu Van Rin Lian kum 25 Thantlang, Thang Cin Mang kum 21 Hakha, Sai Cung Hum kum 28 Hakha peng, Hrang Man Rin kum 28 Hakha, Cung Cin Hum kum 28 Hakha le Van Bawi Kung kum 28 Hakha hna hi an si.\nIndia ram ah bible sianginn a kaimi sianghngakchia zeimawzat cu hruaitu hna theihpinak in tlunter dih an si hna. Tutan an tlaihmi hna hi nawlngeitu lei nih an tluntermi hna le hruaitu nih theihpinak in a tlungmi an si lo tiah Tamu penguk tu U Kyaw Win Oo nih a chim.\n“Taihmi minung 6 hna cu sizungah kan chiah hna. Covid-19 zawtnak an ngeih le ngeih lo a fian hnu ah upadi ningin biaceihpiak an si lai. Zawtnak an ngeih le ngeih lo theih lo an biaceihpiak hna usih law zawtnak an ngeih sual ahcun, thongtlami dang zawtnak an chawnh khawh hna lai ti kan phang. An zawtnak sining a fian hnu ah upadi ning tein dantak an si lai,” tiah Tamu penguk tu U Kyaw Win Oo nih a chim. Chirhchan: Tamnu News


***Vakok.Lian***: CNF le Nihin Kan Chin Miphun\nCNF aa thawknak in kum (22) chung a ralbawi uniform i phawih lo in, kan miphun ral a kan kham piak tu CNA ralbawi Colonel Solomon cu, America ram an khuapi bik Washington DC ah a um mi kan Chin miphun nih sungluai ngai in an dawn. Col. Solomon cu 1988 in CNF ah a lut i, 1989 Kachin ram KIO head Quaters ah a hawi kan Chin miphun (72) he ralkap training a lak dih in, ral tam pi an doh hnu ah kan Chinram ah an rak tlung. Kan ram chung CNF/A rian ttuan nak ah lutlai tu pakhat dirhmun in kumtam pi thisen le thlanti lak ah rian a ttuan mi a si i, kan miphun nih nihin kan tawn cuahmah mi thil ttihnung le kan siining fiang bik in a thei cu CNA ralbawi nganbik a si.\nCol. Solomon hi a pu le a pa an chan hrimhrim in, kan miphun le kan ram a rak veng tu le a rak zoh khenh tu mi ralttha chung an si. Col. Solomon a pu Thantlang bawi Pu Lal Luai hi mirang nih kan Chinram an rak tuk lio ah, mirang a rak do tu kan Chin miphun lak ah minthang bik pakhat a si i, nihin Thantlang certual cu Pu Lal Luai philh lonak min an pek. Col. Solomon a pu tthiamtthiam, Hriphi bawi Pu Khar Luai hi lairal tiah kan ti mi 1914-1917 mirang kan miphun nih an rak doh lio ah, hruaitubik pakhat a rak si. Kum tampi mirang nih thawng an rak thlak. Col. Solomon a pa Captain Mang Hei hi raltthatnak ah minthang a rak si i, kan kawlram Communist pawl kut tang ah a phanh lonak ding ah a rak kham tu ralbawi pakhat a rak si. Kan Chin miphun nih hi bantuk raltuk thiam le miral ttha hna chung in a chuak mi ralbawittha Col.Solomon kan ngeih hi kan van a ttha hringhran ko.\nCol. Solomon cu Washington DC ah ni (4) a cam chung ah, Washington DC area a um ni kan miphun u-pa pawl, kharihfa bu ah pastor pawl le Hakha a rak um lio i, ahawi le tthingpawl an um nak a va zoh piak hna i,a va tawn hna. A len vah nak ah Pu Thla Hei, Dr. Bawi Uk Thang, Pu Van Luai, Pu Nun Uk Cung le keimah nih kan zulh peng i, motor kanmawngh piak.Kan ramchung a rak um lio ah pumpaluk cuih lei in a thiam bik le minthang bik pakhat ah aa tel mi a si leng in, Sunday school saya attuan i, mittha ngai a si caah a thei lo le a daw lo mi an um lo ti awk a si.\nWashington DC a rea a um mi kan miphun upa pawl cu zohchunh awk tlak taktak an si. Khua an hngal, miphun an daw i, mi cawnglawmh le dawt an thiam. 10/23/2010 zan ah Col.Solomon le Pu Thla Hei cu a tu lio CNF cawlcanghnak le hmialei kan miphun ca saduhthah nak he biaruah ttinak tuah piak a si. Keimah nih Chiarman ka ttuan piak hna i, Pu Thla Hei Chinland club kong le USA chung CNF rianttuan nak a chim. A chim mi an lung a si tuk i, minung (70) hrawng nih Chinland Club ah lung tho ngai in kan ni tel lai tiah an kan ti. A dang can pawl cu kan ralbawi pa biachimnak le bia an rak hal mi pawl a lehnak hna in suimilam (4) chung kan can cu kan hman. CNA pawl an reitheihnak kong chim ah a mitthli a thla mi le a lung a hno mi lawng te kan si i, tthim hmanh tla seh law, kan theih lai ti awk tluk in kan dai.\nA chim mi tampi lak ah an lung a suk cem mi hna cu thlanglei laitlang nih chaklei laitlang hi nupa taktak bantuk in an kan bo chan. kawl ralkap nih kawlbiaknak biak ter ding ah phungki tamtuk an rak thlah hnawh hna. CNA pawl nih tthawlpiak hna hlah uh si law, kawlbiaknak nih tamlak te a khuh cang lai. CNA nih kan tthawl hna hnu in, kharihfa si ter awk ah missionary tamtuk kan herh ko. Kan Chin miphun nih kawl sin tu ah tamlak te missionary kan ni thlah i, Pathian bia kan va chim ti kan theih, a sinain kan miphun tu cu Pathian bia chim tu le cawnpiak tu ngeih lo in kan vaih ter hna. Lungfah ngai awk thil a si. Hi hi kan ruah piak tthan uh tiah bia ngai tu vial te a kan nawl.\nCNA hi um hlah seh law, kan ram hnarcheu ah Rakhiane ralkap (tapung) pawl an rak phan lai i, an duh mi pauh an tuah lai i kan mipi an hrem hna lai. CNA nih nihin tiang cu kan khamh khawh nain, kan CNA rakkap nunnak tampi kan ni kah nak ah a liam. Hihi kan miphun tam pi nih nan kan theih pi lo a ti. CNA hi rak um hlah seh law, dohthlennak min i lak riangmang in mi pi cung ah duhpauh in phaisa ahal ding mi mitthalo bu (daa-miah) tam pi an um lai. An chuak hnih nain, CNA nih kan khamh khawh hna caah a si ati.\nKachin le Karen ram ah cun Pastor pawl vial te Political training an kai dih i, an ram doh thlennak ah thluk ngai in rian an ttuan ti kho. Kan mah zong kan pastor pawl le kan hrawitu pawl nih kan dihthlennak hi thluk deuh in kan theih pi hna seh law a va ttha hnga dah a ti. An nu pi le an fa le pawl he, an ui an ar pawl kal pi in ral nih an dawi hna nak kong a chim ah cun a ngai tu caah celh awk a ttha lo. Kan mah bantuk kan miphun a duh apuh kanmah ban tuk in duh pauh in refugee sawk in kan sin ah a nuam kho ko ding zeiruang ah hen hi thluk reithei hi an in tiin mi hnar ruh no a ttam dih. Bia chim le a thiam fawn i, mah zan cu a bia chim ngaih cim lo bu in zan 11:pm a phan i, ttin a zaa aii.\nA thaizing 10/24/2010 zarh pi ni ah Chin Bathel Church (CBC) le Chin Baptish Mission Chucrh (CBMC) biakinn pawl ah bia a chim dih hnu in, Mara Community Church (MCC) le Zotung Community Chuch (ZCC) i, u pa pawl sin ah Col. Solomon cu CNF upa dang pawl le tiah kan va len hna. Lungtho ngai in CNF rian ttuannak ah kan nin bawmh hna lai tiah ZCC le MCC u pa pawl nih lungtho ngai in an rak kan ti. 10/25/2010 ah Col. Solomon cu Indianapolis lei ah Pu Thla Hei, kan nu le keimah nih kan rak tlun pi i, a tu hi Indianapolis ah a far nu Dawt Thahlei Par te inn ah aa tthum. Kum (22) chung inn in a chuah hnu in a veikhat nak (a family)a chung le sin a phanh tthan a si. A caah a sungluai tuk mi ni a si. Asinain, a daw bik tu a nu sin cu a phan kho rih lo.\nMiphun hawi hna, CNF le CNA hi um hlah seh law mu...kan miphun nih kan tawn hnga ding ral hi ttih a va nung lai dah.\nCNA ralkap pakhat cio sin ah u pat nak he,\nPosted by L.VanBlian_blogpost.com at 8:11 AM


Thawngtha taktak Min Aung Hliang cu ralhrang ceilak nih an zamtak – Lai Lungrawn Post\nAugust 18, 2021 August 18, 2021 admin Hmuhning\nTayat ralkap hriam an sernak sehzung in ralhrang minung 15 cu an hriam he an zaam Tayat သရက် khua runvennak thil sehzung no.12 in ralhrang minung 15 nak tlawm lo cu an hriam thilri hna he August 17 zaan ah an tli tiah sehzung he pehtlaihnak a ngei mi thawngzamhnak nih an langhter.\nHriam an i ken dih tik ah an dihlak in minung 15 ning in maw hriamtling ten an i ken, a cheu lawng dah an in ken cu ti fiang in theih a si lo,15 ning in an zaam cu thawngdik a si ko” tiah cu thawngzamhnak nih cun a langhter.\nMandalay ramthen chungah ralhrang uk duh lo mi hna cu hremnak tuah ding ah kah-pah-sah 12 in ralhrang bawmtu hna ding ah minung 30 pek ding ca a chuah hnu ah, atu bantukin an zaam hi a si tiah an langhter.\nRalhrang chung in a zaam mi hna thawngpang he pehtlai in nawlngeihnak latu ralhrang phu hna nih cathanh chuah mi a um lo.\nkahpah sah 12 cu Tayat သရက် khua he meng 9 a hlat nak hmun ah a um i,Sakhangyi khua Padawkpin ပိတောက်ပင် khua chaklei mengthum hlatnak ah a um.120 mm 60 mm 105 mm 81 mm kuan tuahnak hmun a si.\nKhua vengtu PDF phu hna he kahdohnak ah ralhrang phu lei in a thi mi an tam nak hmun Sagaing ramthen, Mandalay ramthen le Chin ramkulh hna ah nawlngeihnak la tu ralhrang phu hna nih minung thazaang tampi cu atu le tu an thlah hna tiah theih a si.\nA luancia mi May thla dih lei zong ah cu ka hriamsernak hmun kah-pah-sah no.12 sehzung in\nralhrang phu lei minung 5 an zaam i, cu a zaam mi chung in minung pahnih cu tlaih than an si tiah thawng theih a si.


𝐊𝐚𝐧 𝐫𝐚𝐥 𝐤𝐚𝐧 𝐭𝐞𝐢𝐧𝐚𝐤 𝐝𝐢𝐧𝐠 𝐚𝐡𝐜𝐮𝐧 𝐕𝐢𝐞𝐭𝐧𝐚𝐦 𝐦𝐢𝐩𝐡𝐮𝐧 𝐛𝐚𝐧𝐭𝐮𝐤 𝐤𝐚𝐧 𝐬𝐢 𝐚 𝐡𝐞𝐫𝐡 𝐜𝐚𝐧𝐠 – The Cherry Par\nMah hna miphun cu an fawi lai lo. Mah tluk hawhra in a khat mi lak ah khup bil in an hruaitu nih nawl a pek hna hlan chung cu an cil zong an dolh lo. Hi tluk chimh a ngai mi le nawl a zul miphun doh cu an fawi hrim lai lo tiah CIA nih an report ah an tial.\nVietnam ral liandonak – 1955 -1975) Vietnam ram cu vawilei pi theih in kum 20 chung an ram ah ral a thawh caah million tampi an thi. US ralkap hmanh 58,000 hrawng an thih ve. Tuanbia cu rel cawk loin an tial. Mifim thiam hna nih kherhlainak le biahalnak an tuah hnu ah abuaktlak in – hi tluk US ral lian pi hi ral hmete Vietnam nih an tei khawh ning hna a si tiah – an hmuh mi cheukhat hna cu:\nUS nih chaklei Vietnam Communist pawl ka kah cang hna lai tiah thawng a thanh bak in chaklei communist phu pawl cu an ram mi sin ah an lem khawh nak hna ding lam paoh kawl in khuapi he Khua te ah biaruahnak an tuah hna.\nA sungh cuahmah le an thih cuahmah bu zongah an lung dong kho lo.\nUS le thlanglei ralkap hna sin ah information a zuar mi paoh (dalan) paoh kha ram leirawitu tiah an ti hna i minung tampi an hrem pin hna ah an thah ve hna.\nUS ral pi an doh cuahmah bu ah zaan paoh ah khua mi he funtomnak (စည်းရုံရေး) bia an ruah peng hna ti a si. Bia an ruah khawh peng hna caah thih an rawnh khawh hna tiah an ti. Cucaah, mah mipi he biaruahnak cu an hriamnam tha bik a rak si phah an ti.\nChaklei Communist nih pennak khua paoh paoh ahcun American ralkap an kal paoh paoh ah chonh biak cu chim lo – ti hmanh an rak pe hna lo ti a si.\nAn miphun ralkap lawng nih do loin an mipi hrim nih an doh ve hna caah teinak an hmuh. An ralkap lawng nih rak do peng hna seh law US pi nih lak khawh a fawi te mi zong a si ti hi mifim thiamsang hna nih an hmuh mi pakhat a si ve.\nUS ralkap le thlanglei Vietnam ralkap nih an tleih hna an hrem ko hna zongah an hmurkaa ai cip peng mi hrim nih US ralkap tamtuk an lung a dongh ter hna ti a si.\nCucaah, kan nih Chin miphun zong kan caah kan ral a lian tuk mi kawl ralkap pawl kan tei khawh nak ahcun Vietnam miphun bantuk in kan ralkap CNF/A lawng rinh loin a lam kip in kan do tti a hau. 1. Kan ram le hmunhma dawtnak he kan hmurkaa cip a hau. Kawl ralkap le kawl bawi pawl zong peihtleih bak lo ding. 2. Kawl ralkap le palik kha chonh cu chim lo, ti le rawl zong pek bak ve lo ding. 3. A thlithup in siseh, langhang in siseh, miphun funtom a herhnak le Khua te he Khua pi he hmunkhat te ah ral kan doh tti a herhnak kong kha hmai ah nawr peng a hau.\n4. Kan lung a a sau a herh. Ral doh cu cikhat ah dih phung a si lo. A lungsau mi paoh nih tei a si tiah mirang hlan phung la bang ahcun rak chim ceih peng a si ti a si. 5. US ral lian zong nih ai lungrual tuk mi Taliban le Muslim ralkap pawl le Vietnam communists pawl a tei hna lo bantuk in kan Chin ram ah fak piin kan i lungrual ahcun kan ral Kawl ralkap cu kan ram ah kan tei hrim hrim ko hna lai.\nNote: Internet le Facebook lawng bochan loin mino he upa he khua kip kal in zei tin dah hmun khat ah kan ral kan do tti ning a si lai tbk in zokzok in kan tuah a herh. Vietnam ral ah mipi bia an rak ruah khawh peng mi hna le thi an rawnh khahw peng mi kha an hriamnam lian bik a si bantuk in kan nih miphun zong ah kan tuah awk a si i tuah hrimhrim zong kan i zuam awk a si.\n← Daw Suh Le Win Myint Court Ah An Mui An I Langh Cang. An Thawngpang!\nMi kut in ralkap do lo in kan mah kut do a cu cang →


CBCUSA – Page 2 – CBCUSA\nPathian ram kauhnak caah le kan miphun sernak caah rian kan ttuan tikah Pathian nih A kan pekmi sikhawhnak zawn cio in rian kan ttuan. Pathian ram a kauh khawh nak ding, kan caah a ttha ding in kan ruahmi hna, le kan miphun caah saduhthah mi hna cu kan ttuan cio hna. CBCUSA cu Laitlai Chin Khrihfabu hna hmun…\nCBCUSA cu komh mission [joint mission] tuan ding ah dirhmi bu a si. Mission cu atanglei bantuk in then a si: 1) Ram Chung Mission [Home Mission): USA ah a ummi Chin zumtu hna nih Khrih zultu tha kan si khawh nak ding ah tuanmi rian a si. Departments hna ser in riantuannak a si….\nSiangbawi Adoniram Judson & Ann Judson Hna Theihtthannak: American Baptist Missionary nuva Rev. Adoniram & Ann Judson cu July 13, 1813 ni ah Rangoon an phan. Felix Carey (siangbawi minthang Rev. William Carey fapa) inn ah an tlung. Judson hi 1788 kum ah Malden, Massachusetts ah a chuak. A pa cu Congregational Church minister a si. A nu cu…\nMarch 15, 1899 ni cu Lairam ah tthal mangkha nilinh lio caan te a si. Hakha khua ah Rev. Arthur Carson le Laura Carson cu Pathian Thawngttha he an rak phan. Hakha khua cu ngaidi inn 300 hrawng a ummi khua a si. Hi lio caan ah Laimi kan nunning le dirhmun cu a rak…\nA thar in sak than lo ahcun a hmun le inn ning in cim ding a si. Cu caah Hakha Baptist Association [HBA] nih a kam in lungrual an thok. Thlacamnak le mi kip nih len khawh ding in dawh ngai tein sak than kan hau. CBCUSA nih USD 5k kan kuat hna. Hmun kip…\nTanboo khua ah tikhur 6 kan tuah piak hna. Tanboo khua hi Mindat field ah missionary hmasabik Rev. Lung Tum khua a si. Ti an har tuk. Tikhur hi pe 40 or 50 thuk ah cawh a si caah anmah tein an tuah kho lo. Ti lei ah harsa ngai in an um. A tu cu an i nuam…\nKantaya khuami zong tidong kan cawk piak hna. Ti thiang tha te an ding kho cang. Chin Funtomnak Bu President Pu Tha Bik nih ti onnak a tuahpiak hna. An i lawm taktak an ti. Kan bawmhmi hna lawmhnak hi kan i lawmhnak a chuahtertu seh a si ve.\nCBCUSA cu CACC dirkamhtu a si. CBCUSA chungtel khrihfabu tampi nih an dirkamh fawn hna. Kan miphun nunnak caah ca le holh le nunphung thanchonak caah riantuanmi an si caah thla kan campiak hna a hau. A tu ahcun Kanpalet Township Baptist Association le Paletwa Township Association le Mindat Baptist Church zong nih CACC he pehtlaihnak an tuah…\nCCU, Hakha cu CACC nih a ngeihmi a si. CBCUSA nih a ngeihmi university pakhat a si ve. A herhning in bawmhnak a tuah. Kan Chinram in Bible fimnak le vawlei fimnak lei in cathiam sang tampi chuak hna seh tiin a ngeihchiah chawva he thazaang a pek. CCU cu 1990 in an thok. A tu 2017 tiang ah…\nUTC, Matupi cu CACC le CBCUSA le ICLS nih hrinsor fahniang bang a dawt. Nau awih in a awih. Thazaang a pek. Hi sianginn cu Chin Baptist Convention [former ZBC] nih Thlang Chinram Mission CCOC riantuannak caah a tuahmi sianginn a si. A tu ahcun anmah tein an dir. Thazaang pek le bawmh an herh. Khrihfabu dangdang zong…\n© 2021 All Rights Reserved by Chin Baptist Churches USA


Tleirawl 3 SAC Ralkap Nih An Tlaih Hna - News and Media\nTleirawl 3 SAC Ralkap Nih An Tlaih Hna\nArakan (Rakhine) ramkulh chung ah zeitik caan paoh kahdohnak a chuak kho si caah mizapi ralring tein um uh tiag Arakan Army (AA) nih ralrinnak a thanh hnu ah Rakhine ramkulh Yatehttaung peng ralzam camp um mi tleirawl 3 cu SAC ralkap nih May 16 ah an tlaih hna. Tlaih a tong mi tleirawl 3 hna hi Yatehttaung peng, Laikun khua mi Maung Aung Myo Khant( kum 16), Maung Nay Htun Oo( kum 17) le Maung Khaing Myo Lyin ( kum 17) hna an si i Yatehttaung khuapi chubg Pyinlung Chanthar phungki sianginn ah ralzam in ai dor mi an si hna.\n” Hi tleirawl 3 hna hi Ralzam in i dor peng an huam lo caah, rian kan ttuan lai an ti i Tantwe khua lei ah Saikel pakhat in an kal, Yatehtaung -Ponenakyun lampi an zul i Ponenakyun peng Paukdawpyin khua pawng chek gate ah SAC ralkap nih an tlaih hna hi asi, An tlaih hna hi zaanlei slm 5:00 hrawng a si i an kan tlaih an ti i phone kakhat hnih kan i chawn i line a tla i kan pehtlai kho ti hna lo, tiah Yatehtaung khua mi pakhat nih a chim.\nHi an tlaih hnanak chek gate hi SAC ralkap nih zaan slm 6:00 hnu in kal an siang tilo tiah theih asi. Rakhine ramkulh chung ah ral i ngiarnak a cho sang chin lengmanv i SAC ralkap he naihniam in umlo ding ah le zeitik paoh ah kahdohnak a chuak kho tiah May 15 ahkhan Arakan Army (AA) nih cathanh chuah. Credit – TCP\nDR NGUN CUNG LIAN NIH VICTORIA CAMP A KHAMH\nKan Chin Pasalțha Rual


Chin video thar:Zu maw na duh deuh chungkhar timi(+video) – Onlinenungak\nChin video thar:Zu maw na duh deuh chungkhar timi(+video)\nBy bawi bawi on November 22, 2020\nTutan video ka van chiah mihi minung tampi kan nunnak ah a biapi tuk mi video asi bantuk in a ho poah nih a dong tiang nan zoh ve ding ah kan sawmh hna’Mah video hi chin mizo a si i an holh cu mizo holh asi nain laimi tampi cu mizo holh kan thiam dih ko hna caah’An holh zong nan theih dih lai ka zumh ko mah video nih a kan zoh tarmi cu zu din hnu ah zeitin dah chungkhar kan thu diar timi a si ko caah ho poah nih a dong tiang zoh ve uh law fimnak rak i lak ve uh tiah sawmh kan duh hna.\nUS Politics hi zeitlukin dah a rak thurhnomh i tih nun timi hi theih cun joeBi hi tanh ngam ding silo a ruang cu:….Nai hrawng cu catial ka zuam lo ngai nain thil sining a vun lang chin lengmang i daite in um a vun har ngai. Cucaah ka tlangtar hi tawite in ka vun tial tuah lai.\nRak thla kho hna seh law kedan le pahnat hnawhnak puanchia tluk hmanh ah an chia lai lo. President min le a tuanbia cu a um bal lo bantukin an hloh dih cikcek lai. Indian pa prophet an timi pa hna nih cun “Trump hi hmuh lo naak ahcun a tuar tuk ko. Pathian sinah thla a cam lengmang” a ti.\nA sullam cu lenglei mipi mit hmuh ahcun a zei poi lo nain a chung cun a rak tuar bak ve ko ti a lang.\nCucaah vote reltu minung an fir le an hrokhrolnak cu an lang thlushmah ko cang hna i tampi chim a hau ti lo. An lang thluahmah fawn ko rih lai. Trump legal team the thantlang post